អ្នកមីងឆេង វី គាត់ជាងអ្នកខេត្តកណ្តាលសព្វថ្ងៃគាត់រស់នៅជាមួយស្វាមីក្រោយនឹងកូន ស្វាមីគាត់មុនបានស្លាប់ទឹមគាត់មានស្វាមីក្រោយទៀត!!រាល់ថ្ងៃអ្នកមីងជាស្ត្រីមេផ្ទះហើយនៅមើលថែកូន បងប្អូនរបស់គាត់ម្នាក់បានស្លាប់ហើយឪពុកម្តាយរបស់គាត់ក៏បានស្លាប់ដែរ ។ ឪពុករបស់អ្នកមីងបានស្លាប់កាលពេលជំនាន់ប៉ុល ពត ពួកប៉ុល ពតបានវ៉ៃគាត់រហូតទាល់តែឈឺស្លាប់ហើយមា្តគាត់ក៏បានរៀបជាមួយស្វាមីក្រោយតែមីងបានប្រាប់ថាឪពុកក្រោយគាត់គឺជាមនុស្សល្អ។ អ្នកមីងបានប្រាប់ថាម្តាយគាត់គឺជាមនុស្សល្អហើយស្លូតបូតចូលចិត្តជួយគេហើយគាត់ជាអ្នកកាន់សីល១០ តែដោយសារគាត់មានជំងឺទើបគាត់បានស្លាប់ទៅ។ពេលមុនអ្នកមីងធ្លាប់ធ្វើការដែរនៅខេត្តរតនៈគិរីព្រោះគាត់ចង់មានប្រាក់កាសខ្លួនឯងនឹងសំរាប់ក្រុមគ្រួសារ ។សព្វថ្ងៃអ្នកមីងពុំមានជីវភាពមានប៉ុន្មានទេតែគាត់រស់នៅដោយសុភមង្គលជាមួយគ្រួសារគាត់។

ការសំភាសន៍របស់អ្នកមីង ឆេង វី

អ្នកដែលសំភាសន៍ឈ្មោះ ញ៉ែម សុគន្ធា អ្នកដែលត្រូវគេសំភាសន៍ឈ្មោះ ឆេង វី

ក៖ ជាដំបូងនាងខ្ញុំសូមថ្លែងអំណរគុណដល់អ្នកមីងដែលបានអោយញ៉ុមសំភាសន៍អំពីជីវប្រវត្តិរបស់អ្នកមីង នាងខ្ញុំឈ្មោះញ៉ែម សុគន្ធា ជាអ្នកសំភាសន៍អំពីជីវិតអ្នកមីងនៅក្នុងថ្ងៃនេះហើយពួកយើងសំភាសន៍គឺនៅក្នុងខែឧសភា ឆ្នាំ២០១៦ (ច្រឡំសំភាសន៍ហ្នឹងគឺឆ្នំា២០១៨)។ ពួកយើងសំភាសន៍គឺនៅក្នុងភូមិ ភូមិអីគេដែរអ្នកមីង?

ខ៖ ភូមិញ៉ុមហេ?ក៖ ចា៎!!ខ៖ គេហៅភូមិព្រែកហូរ ពេលមុនគេហៅដំណាក់សង្កែទេ ដល់ពេលញ៉ុមមួយកាត់ចុះត្រឹមពីស្ពានមករហូតមកដល់ត្រវេសគឺសុទ្ធតែនៅព្រែកហូរទាំងអស់!!

ក៖ ហ៊ីឥឡូវនេះគេហៅភូមិព្រែកហូរហើយហេ?ខ៖ចា៎!!ក៖ ហ៊ី!!ខ៖ ចា៎!!ក៖អ៊ីចឹងអានេះឥលូវនៅក្នុងភូមិព្រែកហូរលិចទេហី?

ខ៖ ចា៎!!នៅភូមិព្រែកហូរ មិនដឹងសង្កាត់ប៉ុន្មានទេញ៉ុមមិនដឹងទេ!!ភូមិព្រែកហូរ ពូមួយ ពូហ្នឹងឈ្មោះអីពូអីនេះហ្នឹងប្រធានភូមិដែរហើយពូអីមួយភ្នែកស្រឡូវ អាផ្លូវចុះទៅកន្លែងបន្ទាយនេះនោះណាស់!!

ក៖ ភ្នែកស្រឡូវហេ?

ខ៖ ចា៎ ពូហ្នឹងទ្រង់ធាត់ខ្មៅ ទ្រង់ភ្នែកស្រលៀងហា៎!!

ក៖ ចា៎ចា៎!!

ខ៖ ចា៎ហ្នឹង ហ្នឹងប្រធានភូមិញ៉ុមហ្នឹងហិ!!ក៖ ហ្ហ៎!!ខ៖ហ្នឹងហើយ!!ក៖ អញ្ចឹងនៅនេះនៅក្នុងភូមិព្រែកហូរលិច ឃុំព្រែកហូរហាសង្កាត់ព្រែកហូរ !!

ខ៖ ហ្នឹងហើយើ!!

ក៖ ក្រុងតាខ្មៅ ខេត្តកណ្តាលនៅឡើយទេអ៊ីចឹង!!

ខ៖ ហ្នឹងហើយសង្កាត់ព្រែកហូរហ្នឹងអ៊ីចឹង!!ព្រែកហូរខាងលិច !

ក៖ចា៎ហ្នឹងហើយ!!

ខ៖ មុននៅដំណាក់សង្កែតើតែឥឡូវវាបែកគ្នាហើយ បែកគ្នាអស់ហើយ!!ក៖ហ្ហ៎!!ខ៖ ដល់ពេលញ៉ុមធ្វើបោះឆ្នោតបោះអីបោះសាលាព្រែកហូរតើនៅវត្តហ្នឹងតើវត្តគោពីរហ្នឹង។

ក៖ ហ្នឹងហើយ អ៊ីចឹងពេលមុននៅទីនេះគេហៅភូមិដំណាក់សង្កែរហ្នឹងហើយមែនទេ?

ខ៖ ហ្នឹងហើយដំណាក់សង្កែ!!

ក៖ តែឥឡូវគេដូរមកជាភូមិព្រែកហូរវិញហើយ!!

ខ៖ ហ្នឹងហើយ!!ក៖ហ្ហ៎!!ខ៖ត្រឹមហ្នឹងចុះទៅក្រោមគេហៅចុះសង្កាត់ព្រែកហូរទាំងអស់!!ហើយពីត្រឹមហ្នឹងទៅអញ្ចេះអាហ្នឹងដំណាក់សង្កែ!!ក៖ហ្ហ៎!!ខ៖ ដំណាក់សង្កែខេត្តកណ្តាល ខេត្តកណ្តាលទៅកន្លែងទៅប្រធានភូមិគេគេបោះឆ្នោតនៅប្រធានភូមិគេនៅសាលាឃុំណេះ!!ក៖ចា៎!!ខ៖ ចា៎!!

ក៖ ចា៎តាមពិតនេះហិមីងនៅជិតនេះតើខាងនោះនៅភ្នំពេញមីងមែនទេ យើងនៅជិតភ្នំពេញខ្លាំង!!

ខ៖ ចា៎ចា៎!!

ក៖ អញ្ចឹងអ្នកមីងសំរាប់ឈ្មោះអ្នកមីងពេញអ្នកមីងឈ្មោះអីគេដែរ?ខ​៖ចា៎?ក៖ ឈ្មោះហា?

ខ៖ ញ៉ុមហេ?ក៖ ចា៎!!ខ៖ វី!!

ក៖ វី?ខ៖ ចា៎! ក៖ត្រកូលមីងអីគេដែរ?

ខ៖ នាមត្រកូលញ៉ុម នេះឪពុកម្តាយញ៉ុមស្លាប់អស់ហើយ!!ក៖ចា៎!!ខ៖គាត់ស្លាប់អស់ហើយ!!

ក៖ហ្នឹងហើយ តែពេលឈ្មោះអ្នកមីង!!

ខ៖ តែពេលឪពុកញ៉ុមពីមុនឈ្មោះស៊ឹម អឿន!ក៖ចា៎!ខ៖តែពេលបានពុកក្រោយម៉ែញ៉ុមបានប្តីគាត់តាំងពីពេលជំនាន់អាពតឥឡូវ ឆេង អឿន!!ហើយប្តីពេលមុនម៉ែញ៉ុមស្លាប់បាត់ហើយតែនៅឪពុកចុង!!

ក៖ ឪពុកបង្កើតហា ឪពុកបង្កើតឈ្មោះអី?

ខ៖ ឪពុកបង្កើតឈ្មោះស៊ឹម!!

ក៖ ស៊ឹម?ខ៖ចា៎!!ក៖ អញ្ចឹងអ្នកមីងឈ្មោះស៊ឹម វីហើយមែនទេ?ខ៖ចា៎!!ក៖ អញ្ចឹងស៊ឹម វី ច្បាស់អត់?ខ៖ចា៎!!ក៖ចា៎អ៊ីចឹងអ្នកមីងស៊ឹមវី!!

ខ៖ ស៊ីម វី ប៉ុន្តែញ៉ុមធ្វើអីៗក៏ដោយខ្ញុំដាក់តែឈ្មោះឆេងទេ ឆេង វីទេ!!

ក៖ឆេង វីទេហេ?ខ៖ចា៎!!ក៖ តែហ្នឹងឪពុកចុងទេហេ?ខ៖ចា៎!!ហ្នឹងហើយញ៉ុមដាក់ឪពុកចុង អ៊ីចឹងបានបងខ្ញុំបង្កើតបងខ្ញុំបង្អស់ថាហ៊ីអាវីឯងធ្វើអីៗម៉េចចាំបាច់ដាក់ឈ្មោះឆេអអញ្ចឹង?ដាក់ឈ្មោះស៊ឹម ដាក់ឈ្មោះឪពុកឯងបង្កើតអត់ដាក់ទេ!!អ៊ីចឹងហិ បងញ៉ុមទាំងអស់សុទ្ធតែដាក់ឈ្មោះស៊ឹមទាំងអស់ ហាឆេង មានតែបងថ្លៃញ៉ុមមួយនៅនេះនៅដំណាក់សង្កែរនេះគាត់ដាក់ឈ្មោះស៊ឹម គាត់ថាដាក់ឈ្មោះឪពុកញ៉ុមពីមុនណាស់!!ក៖ចា៎!!ខ៖ ដល់ពេលបានពុកក្រោយញ៉ុមដាក់ឈ្មោះឆេង ឆេង ហ្នឹង!!ឆេង វី ឆេង វី បងញ៉ុមណេះឆេងទាំងអស់ ឆេង អាត ឆេង រ៉ី ទាំងអស់!!ក៖ហ្ហ៎!!ខ៖ចា៎!!

ក៖អូខេ!!អ៊ីចឹងប៉ុន្តែឪពុកបង្កើតឈ្មោះស៊ឹមទេ?ខ៖ចា៎!!ក៖ អញ្ចឹងយកឈ្មោះឪពុកចុងអ្នកដាក់ត្រកូលហ្នឹងទេ!!ខ៖ចា៎!!ក៖ តែឪពុកមែនទែនឈ្មោះស៊ឹម!!ខ៖ចា៎!!ក៖ អ្នកមីងសព្វថ្ងៃមានអាយុប៉ុន្មាន៥០ឆ្នាំហីប្រាប់ញ៉ុមពេលមិញ?

ខ៖ ចា៎?ញ៉ុមដូចអត់សូវចាំដែរ មីអូនហាអត់ចាំខែឆ្នាំ!!

ក៖ ចំាអាយុ អត់ចាំអាយុខ្លួនឯងទេចុះ?

ខ៖ អត់ វាអត់ចាំដែរហ្នឹងហា៎ វាអារឿងអញ្ចឹងៗវាញ៉ុមអត់សូវយកចិត្តទុកដាក់។ក៖ហ្ហ៎!!ខ៖អត់ចាំរបស់ខ្លួនឯងប៉ុន្មានៗអត់ចាំ!

ក៖អត់ចាំអាយុខ្លួនឯង!!

ខ៖ ចា៎ ប៉ុន្តែកូនញ៉ុមផងញ៉ុមអត់សូវចាំហិ!!ក៖ចា៎!!ខ៖ កូនញ៉ុមអត់ដឹងវាកើតថ្ងៃណាថ្ងៃណាឆ្នាំណាឆ្នាំណាញ៉ុមអត់ចាំផងហិ!!ញ៉ុមនៅប្តីញ៉ុមប្តីញ៉ុមសុទ្ធតែកត់ដាក់ក្រដាសតែដល់ពេលប្តីញ៉ុមស្លាប់បាត់ទៅក្រដាសហ្នឹងអត់មាន ដល់ពេលគេសួររកសាររើធ្វើអីៗយកសៀវភៅគ្រួសារយកទៅអោយគេមើលទេ!!ក៖​ចា៎!ខ៖ញ៉ុមអត់សូវចាំហាព្រោះញ៉ុមអត់សូវចេះអក្សរព្រោះញ៉ុមអត់សូវចូលចិត្តទុកដាក់អារឿងអញ្ចឹងៗ!!ក៖ចា៎!!ខ៖ ញ៉ុមយកចិត្តទុកដាក់តែរបស់ណាដែររកស៊ីអញ្ចឹងៗទៅមានអីៗនៅក្នុងផ្ទះរាល់ថ្ងៃអញ្ចឹងណាស់!!ដល់ពេលដល់អារបស់កូនចៅកើតនៅថ្ងៃខែណាឆ្នាំណាអ៊ីចឹងញ៉ុមអត់សូវយកចិត្តទុកដាក់!!

ក៖ ហ្ហ៎អ៊ីចឹងហេ?ខ៖ចា៎!!ក៖ អញ្ចឹងអ្នកមីងភ្លេចច្រើនណោះអ្នកមីងណោះ?ខ៖ចា៎!!ក៖​ហើយណាមួយអត់ខ្វល់ទៀតអ្នកមីងក៏ភ្លេចទៅ !!

ខ៖ ចា៎ហ្នឹងហើយ!!

ក៖ តែមិញដូចជាប្រាប់ញ៉ុមថាអាយុ៥០មែនទេ?ស្មានៗខ្លួនឯងអ៊ីចឹងទៅហេ?មីងកើតទាន់ជំនាន់ប៉ុល ពតមែនទេ?

ខ៖ អត់ទេញ៉ុមការ កាលការហ្នឹងញ៉ុមអត់ទាន់ពេញអាយុទេណាស់!!តែពេលញ៉ុមការហ្នឹងញ៉ុមនៅពោធិ៍ចិនតុង តែដល់ពេលហើយហើយគេស្រលាញ់ តែម៉ែញ៉ុមគេសុំធ្វើកូនធម៌ តែដល់ពេលហើយញ៉ុមនៅប្រហែលជាខ្ទង់ទូចៗដែរញ៉ុមប្រហែលជានៅ១២ឆ្នាំហា៎!!តែញ៉ុមនៅទូចតែញ៉ុមចេះដឹងហា៎!!ញ៉ុមចេះដឹងញ៉ុមចេះធ្វើខ្លួនញ៉ុមចេះសំអាតខ្លួនឯងញ៉ុមចេះដឹងញ៉ុមសក់ត្រឹមណាត្រឹមណីដល់ពេលហើយញ៉ុមដាំបាយអីអោយគាត់អ៊ីចឹង តែដល់ពេលយូរៗគាត់ចងង់មកស្រលាញ់ញ៉ុមប៉ុន្តែគាត់ប្រាប់ម៉ែញ៉ុម ពេលជំនាន់ហ្នឹងគាត់ចង់នាំទៅកំពត ញ៉ុមអត់ចង់ទៅទេកំពត ថាញ៉ុមនៅលក់អីនៅសាលារៀន១០០ខ្នងនេះញ៉ុមធ្វើអីម៉ែញ៉ុមទិញអីៗអោយយកអោយមកលក់ នំអាកោរផង នំបាញ់ចំនឿកផងនំបំពង់ផងញ៉ុមលក់គាត់អត់អោយញ៉ុមលក់ទេ ម៉ែឯងអោយលក់អញ្ចឹងសិស្សសាលាលេងសើចជាមួយគាត់ច្រើនណាស់លេងសើចជាមួយនឹងអាមុំ!!ហៅញ៉ុមអ៊ីចឹងហា៎ ហៅញ៉ុមអាមុំ លេងសើចជាមួយអាមុំច្រើនណាស់ញ៉ុមអត់ចូលចិត្តទេ!!ប្រយត្ន័ញ៉ុមដៃដល់ប្រយត្ន័ញ៉ុមឃើញទះងាប់ហា៎!!ហើយម៉ែញ៉ុមថាអញ្ចេកហ៊ីកូនអោយវាលក់ទៅព្រោះវានៅក្មេងវាលក់ដាច់ម៉ែវាចាស់ហើយវាលក់អត់ដាច់ទេកូន!!ថាអញ្ចឹងហាញ៉ុមប្រាប់មីអូនឯងហើយដល់ហើយគាត់ធ្វើការធំហា គាត់ធ្វើការធំមានកាំភ្លើងខ្លី នៅតំបន់៣ហ្ហ៎ សាលាតំបន់៣នៅពោធិ៍ចិនតុងហ្នឹងហា៎!!

ក៖ អ្នកណាគេអ្នកណាគេ?

ខ៖ ប្តីញ៉ុមមុនហ្នឹងហា៎ ចា៎!!ក៖ហ្ហ៎!!ខ៖ហើយដល់ហើយគាត់ថាគាត់ទៅតែមួយភ្លេតទេ ទៅដល់ហើយគាត់អោយកូនចៅគាត់ឈរតំរង់ជួរសុទ្ធតែតំរង់ជួរហើយគាត់ត្រលប់មកវិញអោយតែសិស្សសាលាចេញលេង មួយព្រឹកចេញពីរសារគាត់មកមើលតែម៉ោង៧ម៉ោង៨ចេញលេងម្តងទៀតគាត់មកទៀតហើយគាត់អត់មានទេ គាត់នៅអង្គុយអញ្ចឹងហិ​ហើយសិស្សសាលាមកពេញណាពេញណី ហើយញ៉ុមលក់ដាច់អើយដាច់អូនណ្ហើយនំហូរហែរដាច់ណាស់ មានអាលក់ដាច់ដូចខ្ញុំទេថាខ្ញុំលក់ដាច់ណាស់។

ក៖ នៅសាលា១០០ខ្នងហេ?

ខ៖ ចា៎!!ហ្អែងថាសិស្សសាលាលេងសើចច្រើនណាស់អត់អោយអាមុំលក់ទេម៉ែឯងលក់ទៅ !! ម៉ែថាអត់ទេអោយវាលក់ទៅវាក្មេង!!

ក៖ គាត់ប្រចណ្ឌ័ហេ?

ខ៖ចា៎!!ថាម៉ែចាស់ហើយលក់អត់ដាច់ដូចក្មេង!!ចុះម៉ែឯងមមើលលេងសើចច្រើន!! ចុះវាធម្មតាអ្នកលក់អ្នកទីញត្រូវតែលេងសើចគ្នាហើយកូនកុំប្រកាន់អី តែលេងសើចបានលក់ដាច់ អាទិញគ្នាទិញស៊ីអ្នកលក់មុខក្រញូវអញ្ចឹងលក់អត់ដាច់ទេម៉ែញ៉ុមថាអញ្ចឹងហា៎​ បានជាយូរៗៗៗស្រលាញ់ខ្ញុំ ខ្ញុំអត់ទាន់ពេញអាយុផងញ៉ុមបានការ ការញ៉ុមប្រាប់មីអូនឯងតាមត្រង់ការបានប្រហែលមួយអាទិត្យញ៉ុមចាប់ផ្តើមចាប់មានកូនតទៅរហូតហិបានញ៉ុមមានកូនហ្នឹង!!

ក៖ ការអាយុប៉ុន្មាន?

ខ៖ ការអាយុទឹម១៧ហ្នឹងហេ!!

ក៖​ចា៎អ៊ីចឹងមានកូនតាំងពីអាយុ១២?

ខ៖ ចា៎ហ្នឹង!!

ក៖ ការបានមួយអាទិត្យដឹងខ្លួនមានកូនម៉ង?

ខ៖ ចា៎ហ្នឹង!!អញ្ចឹងបានថាឥឡូវបានញ៉ុមចាស់ទឹមតែអាយុ៥០ហើយហ្នឹងថាញ៉ុមចាញ់គេហាថាគេចាញ់ញ៉ុមទៀតគេអាយុគេក្មេងជាងញ៉ុមទៀតគេចាស់ជាងញ៉ុមទៅទៀតថាញ៉ុមចាំសាច់ ថាអញ្ចឹងហិ!!

ក៖ សាច់ចាំ!!ខ៖ចា៎!!ក៖ហ្នឹងហើយ!!

ខ៖ តែបើញ៉ុមនៅស្រណុកវិញហា៎ញ៉ុមនៅមានស៊ីមានចាយមានលុយពេញៗដៃញ៉ុមហូបហាមួយពេលស៊ី៣ ៤ ៥មុខអីវ៉ាន់អ៊ីចឹតងហា៎ញ៉ុមមិនដឹងសាច់ស្អាតយ៉ាងណាទេ!!

ក៖ តែមីងឥឡូវក៏មិនធម្មតាដែរ៥០មែន!!

ខ៖ អញ្ចឹងបានថា!!គេប្អូនញ៉ុមផងណាស់ ញ៉ុមអាយុ៥០ គេទឹមតែ១៧ ១៨ ចាស់ជាងញ៉ុមទៀត!!ក៖ចា៎!!ខ៖ចា៎ហ្នឹងហើយ!!

ក៖ ចា៎អញ្ចឹងទទួលបានពត៌មានអ្នកមីងថាអាយុអ្នកមីង៥០ឆ្នំា!!ខ៖ចា៎ចា៎!!ក៖ ចា៎អញ្ចឹងអ្នកមីងសំរាប់អ្នកមីងកើតឆ្នាំខ្មែរអ្នកមីងកើតឆ្នំាសត្វអីគេវិញ?

ខ៖ ញ៉ុមការទឹមតែបែកលន់ នល់ហើយអូន!!

ក៖ និយាយថាឆ្នាំសត្វខ្មែរហា៎!!ខ៖ចា៎?ក៖ ជូត ឆ្លូវ ខាល ថោះអីវ៉ាន់ហ្ហ៎អ្នកមីងចាំទេថាកើតឆ្នាំសត្វអីគេ?

ខ៖ ហ៊ីអត់សូវចាំ បានថាបែកលន់ នល់ភ្លាមបានស្រុកស្រួលប្រួលញ៉ុមចាប់ផ្តើមការ ការហ្នឹង ការនៅស្រុកម៉ែក្មេកញ៉ុមនៅកំពតអត់មានរបាំអីទេ មានតែយីកេអត់ឲទាន់មានបាសអត់ទាន់អ្នកណាគេមានអីមានអីទេ មានតែលេងស្គរ ស្គរយីកេទេ កាលហ្នឹងហា៎គ្រាន់តែបែកលន់ នល់បានស្រុកស្រួលប្រួលញ៉ុមចាប់ផ្តើមការហិ!!ការហ្នឹងញ៉ុមអត់ទាន់បានសប្បាយផងញ៉ុមថាអញ្ចេកអីទេម៉ែចាប់ខ្ញុំការ ញ៉ុមថាម៉ែស្រលាញ់ម៉ែឯងទៅញ៉ុមស្រលាញ់ញ៉ុមវិញញ៉ុមថាអញ្ចឹងហា៎!!ក៖ហ៊ី!!ខ៖ ញ៉ុមអត់ទាន់បានដើរលេងពេញសប្បាយពេញរូបពេញររាងញ៉ុមផងទេអោយខ្ញុំការមានប្តី!!

ក៖ អីយ៉ាស់!! អញ្ចឹងមីងឆ្នាំខ្មែរខ្លួនឯងមីងអត់ចាំទេ?

ខ៖ ញ៉ុមអត់ចាំព្រោះញ៉ុមនៅតូចតាចញ៉ុមអត់សូវចាំព្រោះអីញ៉ុមកាលការញ៉ុមទឹមតែបែកលន់ នល់ហើយយើងមានចាំអីឯងបើយើងអត់សូវចេះអក្សរអត់សូវចេះទុកដាក់អាអញ្ចឹងៗហា៎!!

ក៖ ចា៎!! ហើយចុះពេលអីវ៉ាន់ប្តីមីងសួរមីងប្រាប់ថាមីងប្រាប់គាត់ថាមីងឆ្នាំអីគេអត់?

ខ៖ ប្តីខ្ញុំត្រូវបងខ្ញុំ។

ក៖​តែប្តីមានដែលសួរមីងថាមីងកើតឆ្នាំជូត ឆ្លូវ ខាល ថោះ អីនោះ? មានដែលសួរទេ?

ខ៖ ចុះបើគាត់ញ៉ុមចាប់បានកូនពីរគាត់ចាប់ផ្តើមស្លាប់ដែរ!!ស្លាប់ទៅចា៎ញ៉ុមបានមានកូន២ កូន៣គាត់ចាប់ផ្តើមស្លាប់។ក៖ចា៎!!ខ៖គាត់ស្លាប់ហ្នឹងគាត់ហូបកង្កែបគាត់មានធ្វើអី គាត់អត់មានឈឺអត់មានអីទេ គាត់មានពឹស ហូបកង្កែប គ្រាន់តែហូបយប់ហ្នឹងស្លាប់យប់ហ្នឹងដែរ។

ក៖​ហ្ហ៎អាសត្វអញ្ចឹងៗហេ!!

ខ៖ តែពេលហ្នឹងញ៉ុមទឹមតែបានកូន៣ទេណាស់!!

ក៖ចា៎!!អ៊ីចឹងរាល់ថ្ងៃមីងដឹងថាខ្លួនឯងអាយុ៥០ឆ្នាំនៅក្នុងឆ្នាំ២០១៨ អ៊ីចឹងប្រហែលជាកូនចៅជំនាន់ក្រោយបើចង់ដឹងថាអ្នកមីងកើតឆ្នាំណាគាត់ដកតាមឆ្នាំហ្នឹងទៅគាត់ដឹងហើយ!!

ខ៖ អញ្ចឹង!!

ក៖ មីងមានទីកន្លែងកំណើតនៅឯណាដែរ មានទីកន្លែងកំណើតនៅខេត្តណាវិញ?

ខ៖ ខេត្តណាញ៉ុមភ្លេចហើយ!!ញ៉ុមអត់សូវចាំម៉ង វាអត់ចាំ!!

ក៖ មីងកើតមកខេត្តនៅណាវិញ?កំពត?

ខ៖ ញ៉ុមកើតនៅដំណាក់សង្កែ!!

ក៖ ហ្ហ៎កើតនៅនេះទេអញ្ចឹងហេ?

ខ៖ ចា៎!!ដំណាក់សង្កែ។

ក៖ ខេត្តកណ្តាល!!

ខ៖ ដំណាក់សង្កែរហ្នឹង!!

ក៖ ហ្នឹងហើយភូមិដំណាក់សង្កែរហ្នឹង!!

ខ៖ ចា៎ញ៉ុមកើតនៅហ្នឹងទាំងអស់ បងប្អូនកូនចៅញ៉ុមកើតនៅដំណាក់សង្កែរទាំងអស់!!អត់មានកើតនៅណាទេ!!

ក៖ ហ្ហ៎អ៊ីចឹងអ្នកមីងកើតនៅស្រុកនេះទេអ៊ីចឹងហ្ហ៎??

ខ៖ ហ្នឹងហើយ ហ្នឹង!!

ក៖នៅខេត្តកណ្តាល!!ខ៖ហ្នឹងហ្នឹង!! ក៖ ភូមិដំណាក់សង្កែរ!!ខ៖ចា៎!!ក៖ ឃុំអីគេញ៉ុមអត់ដឹងដែរ តែដឹងតែថានៅកណ្តាលស្ទឹងដែរមីងហេ?

ខ៖ ហ្នឹងហើយ ខេត្តកណ្តាលស្ទឹង!!

ក៖ ស្រុកកណ្តាលស្ទឹង!!ខ៖ចា៎!!ក៖ចា៎!!ខេត្តកណ្តាលគេឥឡូវគេកាត់ចូលមកតាខ្មៅដែរ ដល់តែទៅណោះវិញបានកណ្តាលស្ទឹងមីងណោះ?

ខ៖ ហ្នឹងហើយ!!

ក៖ ដោយសារមីងប្រាប់មិញថានេះគេកាត់ចូលតាខ្មៅអស់ហើយ!!

ខ៖ ហ្នឹងគេថាមុនគេថាដំណាក់សង្កែរគេថាឃុំព្រែកកំពឹសខេត្តកណ្តាលស្ទឹង!

ក៖ចា៎ហ្នឹងហើយញ៉ុមដឹងហើយថាពេលមុនគេដាក់អីគេ !!ខ៖ចា៎!!ក៖ ភូមិដំណាក់សង្កែរ ភូមិព្រែកកំពឹង ស្រុកកណ្តាលស្ទឹង ខេត្តកណ្តាល។

ខ៖ ចា៎ចា៎ ហ្នឹងហើយ។

ក៖ ហ្នឹងអាពេលមីងកើតហា៎!!

ខ៖ ចា៎ចា៎ ហ្នឹងហើយហ្នឹង!!

ក៖​អ្នកមីងមានបងប្អូនប្រុសស្រីប៉ុន្មាននាក់ដែរ?

ខ៖ ញ៉ុមបងប្អូន៥នាក់ស្រី៣ប្រុសពីរ។

ក៖ ចា៎!!ឥឡូវគាត់ទៅណាស់អស់ហើយ?

ខ៖ នៅជុំគ្នាទាំងអស់អត់មានយកទៅណាទេ!!

ក៖ គាត់ក៏អត់មានស្លាប់ណាហី?

ខ៖ចា៎អត់មានទេ!!ក៖ចា៎!!ខ៖ នេះបងញ៉ុមជាប់គ្នានេះ បងញ៉ុមនៅជាប់គ្នា២ នៅភូមិដំណាក់សង្កែមួយបងញ៉ុមបន្ទាប់ទីពីរ ទីពីរ ទីបីនៅហ្នឹងដែរ ទីបួនញ៉ុម!!ក៖ចា៎!!ខ៖ ហើយទីប្រាំងាប់បាត់ហើយពៅបន្ទាប់ញ៉ុមពៅគេ!!

ក៖ ថីបានគាត់ស្លាប់?

ខ៖ ងាប់បាត់ហើយងាប់ប៉ុន្មានឆ្នាំហើយនេះផ្ទះគេជាប់ហ្នឹង!!

ក៖ និយាយថាថីបានគាត់ស្លាប់?ឈឺឬក៏អី?

ខ៖ ហ្ហវាឈឺអូនអើយវារោគច្រើនណាស់គ្រាន់តែស្អីថ្លើមផង ស្អីផង ថាមើលអស់លុយច្រើនណាស់!!មើលអស់ច្រើនណាស់!!

ក៖គាត់ហូបស្រាឬក៏អី?

ខ៖ ចា៎!

ក៖ស្រីឬក៏ប្រុសស្លាប់ហ្នឹង?

ខ៖ ប្រុស!! ប្រុសពៅគេបន្ទាប់ញ៉ុម!!

ក៖ ផឹក ជំងឺថ្លើម?ខ៖ចា៎!!ក៖ ផឹកភាគច្រើនជំងឺថ្លើម!!ចា៎!!

ខ៖ ហើយដល់ពេលហើយទៅមុជទឹកទៅរកត្រីរកអីអញ្ចឹងទៅណាស់ ដល់ហើយមើលអស់ច្រើនណាស់ ដល់ហើយរោគអីមើលអស់ច្រើនណាស់ ដល់ពេលវាស្លាប់ទៅវាខៀវខ្លួន ខៀវដៃខៀវជើងអស់រលីងស្លាប់ទៅ!!ហើយដល់ពេលស្លាប់កូននៅអារញ៉ុង កូន៣នាក់នៅអោយទាំងអស់ដល់ពេលឪស្លាប់បានប្រហែលជាប៉ុន្មានឆ្នាំបានកកូនការអស់រលីង !!ក៖ហ្ហ៎!!ខ៖ ឥឡូវកូនការអស់រលីងកូន!!ក៖ហ្ហ៎!!ខ៖ចា៎អានិតកូនប្អូនញ៉ុមណាស់ថាពេលឪវានៅអត់ទាន់ការកូនណា អត់ទាន់បានការកូនណាអីមួយទាល់តែឪស្លាប់ការអស់រលីង!!អ៊ីចឹងបានថាហ្នឹងហា៎!! ដល់ពេលឥលូវម្នាក់កូនមួយកូនពីរអស់គ្រប់គ្នាហើយ!!

ក៖ ឥឡូវមីងឥឡូវប្រាប់មើលថាបងប្អូនមីងទាំងប្រាំនាក់ហ្នឹងពួកគាត់ឈ្មោះអីគេខ្លះបងគេរហូតដល់ពេលគេ?

ខ៖ ហើយសួរអញ្ចឹងចង់យកទៅណា?

ក៖ ហ្ហ៎គ្រាន់តែចង់ប្រាប់ប្រវត្តិអ្នកមីងថាបងប្អូនមានឈ្មោះអីគេខ្លះអ៊ីចឹងណាស់!!

ខ៖ ហ្នឹងហើយ!!

ក៖ ញ៉ុមមានយកទៅណាណាញ៉ុមគ្រាន់តែប្រាប់ពីប្រវត្តិរបស់អ្នកមីងនឹងហេ!!ឥលូវមីងចង់ប្រាប់ទេឈ្មោះ?មើលឥឡូវបងគេឈ្មោះអីគេដែរ?

ខ៖​បងគេឈ្មោះអាត។

ក៖ បងបន្ទាប់ទៀត?

ខ៖ បងបន្ទាប់ទៀតឈ្មោះអាង។

ក៖ អាត អាង មួយទៀត?

ខ៖ ឈ្មោះរ៉ី។

ក៖ ហើយមួយទៀត?

ខ៖ ញ៉ុមឈ្មោះវី។

ក៖ មីង ឈ្មោះវី ហើយមួយទៀត ពូមួយដែលស្លាប់ហ្ហ៎?

ខ៖ ឈ្មោះអូន។

ក៖ ចា៎ប៉ុន្តែត្រកូលដាក់ឆេងទាំងអស់ឬមួយដាក់ស៊ឹម?

ខ៖ ដាក់ឆេង ឆេង។

ក៖ ឆេងទាំងអស់ណោះមីងណោះ?

ខ៖ ចា៎ចា៎!!មានតែប្រុសបងមួយគេបន្ទាប់ប្រុសបងដាក់ឈ្មោះស៊ឹមទេ!!ក៖ ចា៎!!ខ៖ គាត់ដាក់ឈ្មោះស៊ឹម !! ស៊ឹម សំអាង។

ក៖ ចា៎ហ្ហ៎ តែមួយហ្នឹងទេ?

ខ៖តែមួយហ្នឹងទេ។

ក៖ ចា៎ក្រៅពីហ្នឹងត្រកូលឆេងទាំងអស់ណោះមីងណោះ?

ខ៖ ហ្នឹងហើយ រាល់ថ្ងៃកូនគាត់ការអស់ហើយនៅតែមួយបងទេ បងញ៉ុមគេការកូនស្រីពីរប្រុសពីរ ការពីរនាក់នៅបងគេមួយទៀតអត់ទាន់ការទេ ការប្អូនៗនៅបងគេអត់ទាន់ការទេ។

ក៖ អញ្ចឹងមីងពួកគាត់រាល់ថ្ងៃពួកគាត់រកស៊ីអីគេដែរមីង?

ខ៖ ប្តីញ៉ុមហេ?

ក៖​និយាយថាបងប្អូនរបស់មីងគាត់រកស៊ីអីគេចិញ្ចឹមជីវិតដែរ?

ខ៖ គេគេអ្នកធ្វើមេជាងផ្ទះគេផ្ទះ បងញ៉ុមគាត់ធ្វើមេជាង អាងហ្នឹងគាត់ធ្វើមេជាងហើយបងញ៉ុមមួយទៀតគាត់នៅផ្ទះមើលចៅ។ក៖ហ្ហ៎!!ខ៖ មើលចៅមើលអីកូនគេធ្វើការរោងចក្រហើយគាត់មើលចៅហ្នឹង។

ក៖​ហ្ហ៎ហើយមានអ្នកណាគេទៀតធ្វើការអីគេទៀតអីទេ?

ខ៖​ដឹងធ្វើការ បើប្តីញ៉ុមធ្វើការដែរធ្វើមេជាងដែរមេការហ្នឹងហិ កាលមុនធ្វើនៅព្រែករទាំងហ្នឹងហិផ្ទះគេ១០០ខ្នង!!!

ក៖ ចា៎អ្នកមីងពេលនៅក្មេងហា៎អ្នកមីងធ្លាប់លេងអីគេខ្លះជាមួយបងប្អូនអ្នកមីងអ្នកមីងធ្លាប់លេងអីគេជាមួយគាត់ខ្លះ? ហើយស្រលាញ់បងប្អូនត្រង់ចំនុចកន្លែងណាខ្លាំងជាងគេទៅ?អនុស្សាវរីយ៍នៅពីក្មេងដែរមីងធ្លាប់នៅជាមួយគាត់អ៊ីចឹងទៅណាស់ថាធ្លាប់ទៅបេះនេះទៅបេះនោះថាធ្លាប់ញុំាបាយអីជាមួយគ្នា មើលមីងប្រាប់បន្តិចមើលម៉េចដែរពេលនៅក្មេងជាមួយគាត់? ស្រណោះមែន?

ខ៖ មើលកូនញ៉ុមមួយនេះលក់ចាន ឆ្នាំង លក់ចានឆ្នាំង!!

ក៖​អត់ទេនិយាយពីបងប្អូនរបស់មីងហា៎?ខ៖ ចា៎??ក៖ បងប្អូនរបស់មីងពេលនៅពីក្មេងមកពួកគាត់នៅហ្នឹងមីងរស់នៅជាមួយពួកគាត់ពីក្មេងមែនទេ?

ខ៖ មួយណា?

ក៖​អើរបងប្អូន ពូអាងពូអីហ្នឹងហា៎??

ខ៖ឈ្មោះអូនហ្នឹងហេ?

ក៖​ហ្នឹងហើយ មីងធ្លាប់លេងអីគេខ្លះជាមួយពួកគាត់នៅពីក្មេងហ្ហ៎!!

ខ៖​វានៅកាលនេះវាមានអីវារត់តែម៉ូតូឌុបទេកាលវានៅរស់វារត់ម៉ូតូឌុបហា៎!!

ក៖ គាត់ប្រកបមុខរបរ។

ខ៖ ហើយប្រពន្ធគេនៅធ្វើការរោងចក្រហា៎ ដល់ពេលហើយរោងចក្រគេហ្នឹងគេសាររើរឈប់អស់ទៅគេគេអោយមើលវាឈប់នៅផ្ទះមើលហ្ហ៎!!ឈប់នៅផ្ទះទៅឥឡូវគេនៅរកស៊ីខាងរបស់របរអីគេទៀតគេនៅមើលចៅអីគេគេហ្នឹង!!ចា៎!!

ក៖ ចុះពេលនៅពីក្មេងឡើយពួកគាត់ទៅរៀនជាមួយមីងដែរតើមីង?ពេលក្មេងហា៎ ពេលមីងនៅទូចៗហ្ហ៎??

ខ៖ នៅទូចៗមានទាន់ធ្វើអីនៅរៀនចា៎!!

ក៖ នៅរៀនដើរទៅរៀនជាមួយបងប្អូនអ៊ីចឹងទៅ!!

ខ៖ ចា៎ ដើរទៅរៀនដល់ពេលមានប្តីមានប្រពន្ធបានវាចេញមុខរកស៊ីអញ្ចឹងណាស់ ចា៎!!ក៖ហ្ហ៎!!ខ៖ ពេលមានប្តីមានប្រពន្ធបានចេញមុខរកស៊ី ពេលនៅរៀនអត់ទាន់រកស៊ី អត់ទាន់រកស៊ីអីទេដល់ពេលមានប្រពន្ធមានអីបានចេញរកស៊ីអញ្ចឹងទៅ មុខការអញ្ចឹងអាមួយស្លាប់ទៅហ្នឹងរត់តែម៉ូតូឌុបទេ!!តែពីរជើង ពីរជើងទេ ហើយដល់ពេលរួចមកផ្ទះហើយ រត់ដឹកម៉ូយហា៎!!រត់ពីរជើងបាន១០០០០០ ២០០០០០បានអញ្ចឹងហា៎ ពេលហ្នឹងវារត់បានថ្លៃណាស់រត់ម៉ូតូឌុបហារត់តែពីរជើងពីរជើងទេ ដឹកសាច់ជ្រូក ដល់ឥឡូវវាស្លាប់បាត់ហើយអាមួយហ្នឹងហ្ហ៎!!ក៖ហ៊ី!!ខ៖ ដល់ឥឡូវគេនៅប្រពន្ធ ប្រពន្ធកូនចៅគេហ្នឹងហា៎!!គេថាធ្វើការខាងរោងចក្រហើយមួយទៀតគេលក់ចាប់ហ៊ួយនៅមុខហ្នឹង នៅមុខនេះ នេះផ្ទះនេះផ្ទះមានឡានហ្នឹងផ្ទះបងញ៉ុមហា៎ !!ក៖ចា៎!!ខ៖ ផ្ទះមានឡានហ្នឹងហា៎!!អាជិះមកមិញហ្នឹងមុខផ្ទះមានឡានហ្នឹងហ្នឹងមុខផ្ទះបងញ៉ុម!!ផ្ទះបងញ៉ុមហើយបន្ទាប់មកទៀតផ្ទះបងញ៉ុមទៀត ចា៎!!

ក៖​មីងធ្លាប់ទៅរកក្តាមរកខ្យងអីនៅពេលក្មេងៗអីជាមួយពួកគាត់ទេ?ធ្លាប់ទេ ពីនៅពីក្មេងទូចៗពេលទៅធ្វើស្រែអីហ្ហ៎??

ខ៖ ញ៉ុមអ់តធ្លាប់ទេកូនខ្ញុំមួយនៅរៀនរាល់ថ្ងៃ១៣ឆ្នាំ ឆ្នាំហ្នឹងចូល១៣ឆ្នាំចូលរៀនទៅរៀនបាត់ហើយ!!ក៖ចា៎!!ខ៖ទឹមតែចូលទេ ទឹមតែចូលឆ្នាំហ្នឹងទេ គ្រាន់តែចូលឆ្នាំហ្នឹងអស់ច្រើនណាស់វាចូលធំហើយ កាលពេលវានៅទូចៗពេលវាប្រហែលជា៣ ៤ ៥ខែញ៉ុមចេះតែយកទៅតាមរហូតដល់រតនៈញ៉ុមទឹមតែមកនៅតើ ញ៉ុមនៅឆ្ងាយៗណាស់ ទៅតាមប្តីញ៉ុមទៅទន្លេអ៊ីចឹងទៅ នៅតាមអើរធ្វើម្ហូបកន្លែងបារាំងអញ្ចឹងទៅ នៅស្អីណាណោះហ្ហ៎ហូរហែរច្រើនណាស់ញ៉ុមទៅញ៉ុមទឹមតែមក ទឹមតែមកប្រហែលជា១ឆ្នាំជាងទេនេះ!!ញ៉ុមទឹមតែមកតើ!!

ក៖ អាហ្នឹងពេលមីងពេលមុន!!

ខ៖ បានយកទៅតាមអាហ្នឹងនៅជាប់ញ៉ុមមួយហើយផ្ញើរគេផ្ញើរឯងណាយកផ្ញើរគេផ្ញើរឯងមិនកើតទេយកទៅតាមមកនៅហ្នឹងបាននៅស៊ប់បានចូលថ្នាក់ចូលសាលាចូលសាលាឆ្នាំហ្នឹងហិហើយអស់ច្រើនទៀតប៉ុណ្ណាណីចូលថ្នាក់ទីមួយហ្នឹង!!តែរៀនចេះ!!

ក៖តែអត់អអីទេ ហើយមីងពេលនៅពីក្មេងហា៎មានដែលធ្លាប់រាវក្តាមរាវខ្យងឬក៏ធ្វើស្រែអីគេទេ?ខ៖ចា៎!!ក៖ ពីក្មេងមកហ្ហ៎ពេលមីងនៅទូចហា៎ ពេលមីងនៅទូចៗមានធ្លាប់ធ្វើការនៅស្រែនៅអីអីអត់?

ខ៖ ញ៉ុមអត់ទេ ញ៉ុមកាលនៅទូចៗបងញ៉ុមធ្វើស្រែកាលហ្នឹងសម័យហ្នឹងមានស្រែណាស់!!ក៖ហ៊ី!!ខ៖ ហើយបងឯងធ្វើធ្វើស្រែ ធ្វើស្រែដែរ ធ្វើស្រែអ៊ីចឹងទៅញ៉ុមធ្លាប់ធ្វើស្រែអញ្ចឹងដែរញ៉ុមអត់ចេះទេទៅតាមបងញ៉ុមទៅចេះមើលគេច្រូតតិចទៅបាននៅចេះមើលអាចមើលគេច្រូតបានចងកណ្តាប់ចេះដកស្ទូងបានញ៉ុមធ្វើដែរតែធ្វើបានតែប៉ុន្មានឆ្នាំទេតែដល់ពេលញ៉ុមទៅភ្នំពេញម៉ែញ៉ុមតាមប្តីគាត់ធ្វើទាហានហ្ហ៎តាមម៉ែគាត់ទៅនៅភ្នំពេញទៅនៅទួលគោកនេះ!!បានទៅទាំងអស់គ្នាចោលដីស្រែហ្នឹង កាលមុនគេចែកតាមក្រុមគេធ្វើរួមដល់ពេលហើយចែកតាមក្រុមញ៉ុមហើយនឹសងគ្រួសារញ៉ុមគ្រួសារម៉ែញ៉ុមហ្នឹងអត់មានបានដីទេព្រោះញ៉ុមទៅណោះអស់ទៅកូនគាត់ទៅតាមម៉ែគាត់អស់ទៅគេចែកដីតាមគ្រួសារហា៎ អត់បាន អត់មានបានធ្វើអីណានៅរកស៊ីគេ​គេធ្វើស្រែទៅគេមានស្រែធ្វើគ្រប់គ្នាទៅ ចា៎!!

ក៖តែពីក្មេងមកមីងគក៏ធ្លាប់ធ្វើដែរស្រែ!!ខ៖ចា៎!!ក៖យាយ ម៉ែរបស់មីងគាត់ធ្លាប់មានស្រែមានអីអ្នកមីងណោះ?

ខ៖ ចា៎កាលមុនមានស្រែបានធ្វើរួមមានស្រែដល់ពេលគាត់ទៅធ្វើនៅភ្នំពេញគាត់ថាទុកចោលកូនហ្នឹងអត់បានគាត់ទៅតាមប្តីគាត់ថាទុកចោលកូនអត់បានទៅយកកូនទៅភ្នំពេញទាំងអស់ យកកូនទៅនៅភ្នំពេញទាំងអស់ហ្នឹងទៅ!! ដល់ពេលសាររើរហ្នឹតង ដល់ពេលគេចូលទឹកអីហើយ គេសាររើចែកគ្នាវិញហា៎ ចែកតាមគ្រួសារវិញហា៎!!ចែកតាមគ្រួសារឯងអត់បានបណ្តោយម៉ងទៅ!!ឯងអត់បានទៅឯងអត់នៅហ្នឹងហា៎!!ចា៎អត់នៅឯងនៅភ្នំពេញឯណោះ!!

ក៖ ហើយចុះគេអត់ផ្តល់ដំណឹងទេអ៊ីចឹង?ខ៖ ចា៎!ក៖ គេអត់ផ្តល់ដំណឹងអោយអ្នកមីងបានមកយកវិញ?

ខ៖អត់មានអត់ដឹង យើងអត់ដឹងសាររើចែកតាមក្រុមតាមគ្រួសារវិញទេយើងមិនដឹង ហើយដល់ពេលគេចែកអស់ម៉ងបានយើងមកម៉េចបាន អាហ្នឹងគេចែកអស់ហើយយើងម៉េចបាន !!

ក៖ អាហ្នឹងពេលគេបែកប៉ុល ពតមកបានគេចែកហី!!

ខ៖ ចា៎ ធ្វើ ធ្វើអត់បានរហូតទាល់តែឥឡូវហ្នឹងមានបាន មានបានធ្វើស្រែអីណា ដល់តែឥលូវបានតែទិញអង្ករគេហូបហ្នឹង អញ្ចឹងមួយបេ មួយបេទៅណាស់!!

ក៖ ហ៊ី!! រាល់ថ្ងៃប្តីអ្នកគ្រប់គ្រងថ្លៃចាយវ៉ាយអីទាំងអស់ហ្នឹងអ៊ីចឹងទៅ!!ខ៖ ចា៎!!ក៖ អ្នកមីងម្តាយរបស់អ្នកមីងគាត់ឈ្មោះអីគេវិញ?

ខ៖ អីគេ?

ក៖ ម៉ែហា៎ ម៉ែអ្នកមីង?

ខ៖ ម៉ែញ៉ុមហេ?ក៖ ចា៎!! ខ៖ ម៉ែញ៉ុមឈ្មោះអឿន។

ក៖ លោកយាយអឿន?

ខ៖ យាយទៀតហេ យាយម្តាយគាត់ញ៉ុមអត់ស្គាល់គាត់ស្លាប់តាំងពីជំនាន់ញ៉ុមនៅទូចៗណោះ!!

ក៖ ចា៎អត់អីទេ តែដឹងតែម្តាយមីងគាត់ឈ្មោះអឿនហើយណោះមីងណោះ?

ខ៖ ចា៎ ម៉ែញ៉ុមហ្នឹងបានឈ្មោះអឿនហើយពេលម្តាយគាត់ទៀតញ៉ុមអត់សូវស្គាល់។

ក៖ ចា៎ត្រកូលយាយអឿនទេ?គាត់ឈ្មោះអីគេអឿន?ខ៖ចា៎?ក៖ ម៉ែហា៎ត្រកូលគាត់ឈ្មោះអីគេ?

ខ៖ ឪគាត់ឈ្មោះស៊ឹមហ្នឹង!!

ក៖ ចា៎ដឹងហើយ ប៉ុន្តែត្រកូលរបស់ម៉ែគាត់ឈ្មោះអីគេអឿន?

ខ៖ត្រកូលគាត់ទៀតហេ ត្រកូលគាត់ទៀតឈ្មោះអីគេទេនេះ ឈ្មោះអីទៀតក៏ញ៉ុម់អត់សូវចាំដែរ!!

ក៖ ហ៊ីអត់អីទេ​បើអត់សូវចាំក៏អត់អីដែរ!!តែម្តាយរបស់អ្នកមីងឥឡូវគាត់ស្លាប់ហើយ?ខ៖ ចា៎?ក៖ គាត់ស្លាប់ហើយម្តាយហេ?

ខ៖ ម៉ែញ៉ុមស្លាប់យូរហើយស្លាប់ប៉ុន្មានឆ្នាំហើយ!!ម៉ែញ៉ុមមើលប្តីញ៉ុមស្លាប់បានប៉ុន្មានឆ្នាំបានម៉ែញ៉ុមស្លាប់បានម៉ែញ៉ូមស្លាប់។ក៖ហ្ហ៎!!ខ៖ ស្លា​ប់នៅហ្នឹងនៅហ្នឹងហិ!!

ក៖ អ៊ីចឹង !! នៅផ្ទះហ្នឹង?

ខ៖ មិនមែននៅហ្នឹងទេ នៅណោះផ្ទះណោះ!!មិនមែននៅហ្នឹងឧទាហរហ៍ថានៅស្រុកហ្នឹង!!

ក៖​ចា៎ចា៎!!

ខ៖ ប៉ុន្តែស្លាប់នៅផ្ទះញ៉ុមណោះទេ!!

ក៖ ប៉ុន្មានឆ្នាំហើយយាយស្លាប់?

ខ៖ ស្លាប់យូរដែរហើយអូនណ្ហើយញ៉ុមអ់តចាំទេ ប្តីញ៉ុមស្លាប់ប្រហែលចង់២ឆ្នាំ៣ឆ្នាំហើយបានម៉ែញ៉ុមស្លាប់ដែរ!!បានម៉ែញ៉ូមស្លាប់ បានម៉ែញ៉ុមស្លាប់បានប៉ុន្មានឆ្នាំបានប្អូណញ៉ុមអាពៅស្លាប់ដែរ!!!

ក៖ អ៊ីចឹងមិនមែន២ ៣ឆ្នាំទេអ៊ីចឹងយូរហើយមីងហេ?

ខ៖ ចា៎ ញ៉ុមអត់ចាំដល់តែសួរបងញ៉ុមនេះ បងញ៉ុមប៉ុនកត់ណាស់!!គា្រន់តែញ៉ុមចេញដំនើរថ្ងៃណា គាត់កត់ហើយបានប៉ុន្មានខែប៉ុន្មានខែគាត់កត់ហើយ ថ្ងៃណាមកវិញប៉ុន្មានខែគាត់កត់បងញ៉ុមនេះគាត់ចេះអក្សរបងញ៉ុមនៅជាប់នេះ!!

ក៖ ពូកែចំណាំ!!

ខ៖បងញ៉ុមហា៎លក់ចាប់ហ៊ួយ!!ក៖ចា៎!!ខ៖ លក់ចាប់ហ៊ួយផ្ទះគេមានតសំយ៉ាប់ហ្នឹងហា៎!!គាត់ប៉ុន!!ក៖ហ៊ី!!ខ៖ មានតែគាត់មួយទេគាត់បងបង្អស់ !!

ក៖ គាត់ចំណាប់អារឿងថ្ងៃខែ!!ហ្នឹងម៉ងមីងហេ?

ខ៖ ចា៎ ហ្ហ៎ចាំណាស់!! អ្នកណាសួរគាត់អស់អាចមន៍អស់នោមគាត់ចាំទាំងអស់!!ហើយគាត់ថាមិនមែនចាំតែកូនចៅគាត់ គាត់ចំាទាំងបងប្អូនឯងហ្នឹងហា៎!!ក៖ចា៎!!ខ៖ គាត់ចំាទាំងអស់ !!

ក៖ ញ៉ុមចង់សំភាសន៍គាត់ដែរមីងហិ!!

ខ៖ បងប្អូនចេញដំនើរទៅណាគាត់កត់ទាំងអស់!!គាត់កត់ភ្លាម ញ៉ុមទៅប៉ុន្មានខែគាត់កត់ដែរ!!ញ៉ុមមកវិញបានប៉ុន្មានថ្ងៃបានប៉ុន្មានខែគាត់កត់ទៀត។ក៖គាត់ថាណេះង៉ែងចេញទៅថ្ងៃណាថ្ងៃណាអញកត់ទាំងអស់ហិ ង៉ែងចេញទៅបានប៉ុន្មានខែបានប៉ុន្មានខែអញកត់ទាំងអស់ហិ គាត់អ៊ីចឹងហិ មានតែគាត់ទេបងប្អូនញ៉ុម បើញ៉ុមអត់រវីរវល់ បងញ៉ុមមួយទៀតអត់រវីរវល់បងញ៉ុមបងបន្ទាប់មួយទៀត អត់រវីរវល់ដែរ!! ហើយរវីរវល់តែគាត់មួយចាំថ្ងៃណាទៅថ្ងៃណាកត់ទុកអីអត់ទេ!!ក៖ចា៎!!ខ៖ ដូចថាកើតណេះ ពោះធំឆ្លងទន្លេកើតថ្ងៃនេះ កើតថ្ងៃនេះកើតខែណាឆ្នំាណា ប៉ុន្មានពាន់ណាគាត់កត់ ញ៉ុមអញ្ចឹងដែរមិនដែលរវល់កត់ណា!!

ក៖ អត់ដឹងហេ?

ខ៖ ញ៉ុមអញ្ចឹងដែរ មានតែគាត់តែម្តង!!!

ក៖ ហ៊ីៗ!!គាត់កត់ចំណាំ!!

ខ៖ គាត់កត់អក្សរគាត់ចំណាប់ម៉ងអូនហា!!ក៖ចា៎!!ខ៖ គាត់កត់ទុក បើយើងចង់ចំណាំសាររើយើងចង់ធ្វើអីធ្វើអីអញ្ចឹងទៅធ្វើកំណើតយើងហើយ សួរយើងកើតខែណាឆ្នាំណាកើតប៉ុន្មានពាន់អ៊ីចឹងទៅអីអញ្ចឹងៗទៅណាស់ ហើយដល់ពេលយើងអត់សួរអត់កត់អ៊ីចឹង យើងសួរអត់ដឹងងុងអីគេទេ!!ដូចញ៉ុមអញ្ចឹងហិ!!

ក៖ អត់អីទេមីងបើយើងអត់សូវចាំអ៊ីចឹងហើយណោះ!!ខ៖ចា៎!!ក៖អ៊ីចឹងអ្នកមីងសំរាប់ឆ្នាំខ្មែររបស់ម្តាយអ្នកមីងគាត់កើតឆ្នាំអីអ្នកមីងចំាទេ?អត់ដែរហីអី?

ខ៖ ចាំមើលសួរគាត់!!

ក៖​បងបានចាំអញ្ចឹងហេ?

ខ៖ ចា៎!!ហ្នឹងហើយ!!

ក៖ ចា៎ អូខេឈប់សិន ម្តាយអ្នកមីងស្លាប់យូរណាហើយតែអត់ចាំឆ្នាំដែរមីងណោះ?

ខ៖ ហ៊ីស្លាប់យូរណាស់ហើយអត់ចាំទេ មានតែគាត់ចង់សួរចង់ដឹង បើសួរចំគាត់បានសួរដឹងម៉ង បើសួរចំញ៉ុម!!ក៖ចា៎!!ខ៖ អត់ដឹងងុងអីគេទេ!!ក៖ចា៎!!ខ៖ហ៊ី!!

ក៖អ៊ីចឹងអ្នកមីងសំរាប់ម្តាយរបស់អ្នកមីងគាត់ស្លាប់ដោយសារមូលហេតុអីគេដែរ?គាត់ចាស់ឬក៏គាត់មានជំងឺ?

ខ៖គាត់ចាស់ដែរហើយ!! មុនហា៎អូនណាស់ម៉ែញ៉ុមគាត់កាន់សីល សីល១០ហា៎គាត់កាន់សីល១០ហា៎!! ទៅវត្តទៅវ៉ា កូនព្រលឹមឡើងជូនលុយអញ្ចឹងហិ!! តែកូនចៅស្រមោចវាលើអីអញ្ចឹងគាត់អត់អោយឯងធ្វើបាបអីគេទេ គាត់អត់អោយធ្វើបាបទេ គាត់អោយផ្លុំចោល!!ហើយគាត់ចា៎ ហើយគាត់កាន់សីលណាស់!!ហើយបើថាកូនចៅណាដែរ មិនថាកូនចៅខ្លួនគាត់ទេ គាត់ចៅណាអត់ស្គាល់ក៏ដោយ កូនចៅគាត់មើលគេអត់ស្គាល់អោយតែយំតាមម៉ែឪ ម៉ែឪទៅដល់ណាអ៊ីចឹងយំតាមផ្លូវគាត់ឃើញគាត់ហៅអោយយកលុយហើយ!!អោយលុយអញ្ចឹង២០០ ៣០០ ៥០០អីអញ្ចឹងទៅ!! ដូចថាអញ្ចឹងមានលុយចូលបុណ្យ អញ្ចឹងញ៉ុមធ្វើបុណ្យដែរតើ តែញ៉ុមធ្វើបុណ្យដោយមុខ បើអ្នកមីងញ៉ុមធ្វើបុណ្យ ធ្វើអាលែមអាលើមអាលែមអាលើម ញ៉ុមថាញ៉ុមចាំអោយហ្ហ៎!!មើលទៅស្លូតបូត មើលទៅមានចិត្តថ្លើមអីចង់ចូលជាមួយបុណ្យហ្នឹងហា៎ញ៉ុមចូលអោយទៅ ៥០០អីអញ្ចឹងទៅមានអីទៅ មាន៥០០ ចូល៥០០មាន២០០ ៣០០ចូល២០០ ៣០០ទៅ អត់មានទៅស្រសេស្រសៃ !!

ក៖ ហ្នឹងហើយ!!

ខ៖ ថាញ៉ុមទៅវត្តអីទៅផ្សារអ៊ីចឹងហិ អាឡែងឡើងលើឡៅអញ្ចឹងហិ គេចុះទៅ ឡើងទៅសុំទានសងខាងមកវិញសុំទានសងខាង ថ្ងៃណាអត់មានលុយរាយអត់ទៅថ្ងៃណាមានលុយរាយអញ្ចឹង ២០០ ៣០០ ៥០០អ៊ីចឹងទៅអូនណាស់!!ក៖ចា៎!!ខ៖ ហើយបើចុះមកអញ្ចឹងអត់មានលុយរាយមានតែលុយដុំញ៉ុមអត់អោយដែរ!!ហើយបើថាអ្នកសុំទានអី មកដូចថាក្រលែមក្រលើមអីមកថាធ្វើគរបើថាញ៉ុមអោយទៅ ញ៉ុមប្រាប់!!ក៖ចា៎!!ខ៖ ហ្នឹង!!

ក៖ និយាយទៅយើងត្រូវអោយហ្នឹងដាក់ទានហ្នឹងមើលមនុស្សដែរ!!ខ៖ចា៎!!ក៖រកអ្នកណាដែលអត់មានបានធ្វើអីបានហ្នឹងបានយើងគួរអោយ!!

ខ៖ ចា៎ហ្នឹងហើយ!!

ក៖​បានអោយគាត់ដោយសារគាត់អត់មានធ្វើបាន!!

ខ៖ អញ្ចឹងបានថាគួរមានចិត្តមាននិស្ស័យជាមួយអ្នកសុំទានហ្នឹងដាក់អោយអញ្ចឹង ដាក់អោយ៥០០ ១០០០អញ្ចឹងញ៉ុមអត់ស្តាយទេ!!បើថាអ្នកសុំទានធ្វើក្រលែមក្រលើមធ្វើអីជេរអីហ្នឹង ញ៉ុមអត់រវីរវល់ទេ!!!ក៖ចា៎!!ខ៖ អញ្ចឹងបានញ៉ុមថា!!

ក៖ អញ្ចឹងម្តាយអ្នកមីងគាត់ស្លូតបូតអ្នកមីងណោះ?គាត់មុននឹងស្លាប់គាត់កាន់សីល១០?អញ្ចឹងស្លូតបូតខ្លាំងណាស់ ចិត្តធម៌ខ្លាំងណាស់!!

ខ៖ សីល១០មិនបាច់ទេ!! ហើយកូនចៅគាត់ហា៎ អោយតែម៉ែញ៉ុមអោយបាយ អោយបាយហា៎ញ៉ុមប្រាប់អូនឯងបានគាត់ដាំគាត់ថាហ៊ី គាត់ចាំហូបបាយជាមួយកូន ដល់ពេលកូនទាល់តែម៉ោង៨ ម៉ោង៩បានគាត់ដាំ បានគេដាំបានដាក់បាយអត់ទាន់បាតលោកហា៎ លោកតែម៉ោង៧ ម៉ោង៨ ៨ជាង៩ហ្នឹងលោកបិនហើយហើយកូនចៅហូបជាមួយកូនចៅម៉ោងជិត៨ ជិត៩បានដាំហើយម៉េចទាន់ បានស្លអីគេទាន់ ចា៎ ហើយគាត់ដាំខ្លួនគាត់ ចង្ក្រានហ្គាសគាត់មាន ឆ្នាំងបាយ ឆ្នាំងសម្លរគាត់មានចានបាយចានសម្លរគាត់មានគាត់ដាំផ្សេងហើយគាត់តែម៉ោង៧ ជាង៨ហ្នឹងគាត់ដាំហើយហើយគាត់ដូសបាយដាក់មួយចានដាក់សម្លរមួយចានបាយមួយចានដាក់ចង្ហាន់លោកលោលប៊ិនអញ្ចឹងទៅគាត់ដាក់បាតលោកអញ្ចឹងទៅ ហើយដល់ពេលកូនចៅណាគេមានយំតាមអញ្ចឹងទៅ យំគាត់ហុចលុយអោយគេ ឃើញម៉ែញ៉ុមហុចលុយអោយគេហើយបងញ៉ុមហ្នឹងហា៎!!ថាអញ្ចេកមិនដឹងជាស្អីទេម៉ែគ្រាន់តែកូនគេអោយដែរ!! ហ៊ីកូនអោយទៅកូនគេកូនឯងចៅគេចៅឯង កូនឯងកុំចេះថាអញ្ចឹងម៉ែធ្វើបុណ្យកូនណាស់!!ក៖ចា៎!!ខ៖ ធ្វើបុណ្យធ្វើបុណ្យមិនដែលស្គាល់កូនអាណាគេផងអញ្ចឹងហា៎!!

ក៖ ហ្នឹងហើយ តាមពិតលោកយាយគាត់ចិត្តល្អធ្វើបុណ្យអត់រើសមុខអ្នកមីងហា៎!!

ខ៖ ហ្នឹងហើយគាត់ធ្វើបុណ្យខ្លួនគាត់!!

ក៖ ចា៎ល្អណាស់អ៊ីចឹង!!

ខ៖ ហើយដល់ពេលកូនគាត់បងគាត់ចេះតែថាអញ្ចេះថាអញ្ចុះ កូនឯងម៉ែធ្វើបុណ្យកូនណាស់មិនចាំបាច់ថាចៅឯងកូនឯងទេ!!កូនគេអីក៏ដោយអោយតែយំម៉ែអាណិតម៉ែអោយហើយ!!ជួនកាលឃើញដើរអញ្ចឹងដើរដំណើររកម៉ែឪមិនឃើញម៉ែគាត់អោយហើយ!! ម៉ែហៅអញ្ចឹងស៊ីបាយអញ្ចឹងទៅ!!ចា៎ហើយអ្នកសុំទានដើរអញ្ចឹងហិមីអូនណាស់ ហើយម៉ែកំពុងពិសារបាយ ហើយបាយតែមួយចានហ្នឹងហិគាត់សុខចិត្តមួយចានគាត់ដូសដាក់ចង្ហាន់លោកហើយបានមួយចានហើយសល់មួយចានមានដល់អ្នកសុំទានដើរអញ្ចឹងគាត់សុខចិត្តហៅមកហូបបាយហ្នឹងគាត់សុខចិត្តអត់ហូបមាត់គាត់ណាស់!!

ក៖ ហ៊ីល្អម្ល៉េះ !!

ខ៖ ចា៎អ៊ីចឹងក៏មានដែរហា៎!!ចា៎ហ្នឹងហើយ ដល់ពេលហើយហើយអ៊ីចឹងបងហា៎ មីអូនណាស់មកហូបបាយហា៎ មកអញ្ចឹងទៅគាត់សុខចិត្តគាត់អត់ហូបបាយខ្លួនគាត់ គាត់សុខចិត្តអោយអ្នកសុំទានមានបានហូប!!ក៖ចា៎!!ខ៖អញ្ចឹងហា៎!!ឃើញគាត់មិនបាច់ទេម៉ែញ៉ុម!!បានថាម៉ែញ៉ុមស្លាប់គា់តស្លាប់ចាស់!!ក៖ចា៎!ខ៖ អញ្ចេកកុំអីគាត់អស់ស្លាប់ទេអញ្ចេកគាត់ធ្លោះចង្កេះហើយគាត់ថាគាត់ដើរអត់បានគាត់ទាស់ទាស់នេះដល់ហើយយកអោយគ្រូគេតប់ គ្រូគេតប់គ្រូហ្នឹងថាមើលហើយបងខឹងតប់ៗគាត់ អូនហើយតប់គាត់តប់មិនមែនចាប់សរសៃចាប់អីណាលែងយកឬស្សីប៉ុនករដៃដំបងហ្នឹង!!ក៖ចំ!!ខ៖ យកទៅវ៉ៃៗវ៉ៃដំបងហា៎!!ចា៎!វ៉ៃចង្កេះគាត់ហ្នឹងហិ ទៅពីរដងឡើងហើមប៉ុននេះទៅហើយគាត់ហើមយើងមើលយកគាត់ទៅគាត់ឡើងដំបៅ អូនអើយញ៉ុមថាស្មាទោសដំបៅប៉ុណ្ណឹងគាត់អត់មានប្រាប់កូនចៅអីណាទេ ហើយគាត់ដើរលែងរួចហើយ ដើរលែងរួចហើយ លែងរួចគាត់នៅតែរំកិលមួយកន្លែងអញ្ចឹង ផ្លាស់សារ៉ុងគាត់ទៅបត់ជើងផ្លាស់សារ៉ុងអញ្ចឹងទៅ គាត់នោមក៏ផ្លាស់សារ៉ុងគាត់ដល់ពែលថ្ងៃមួយគាត់ចង់ទៅមែនទែនគាត់រំកិលៗកូនចេះតែទាញអញ្ចឹង អាកូនចៅឯងអត់ដឹងទាញអញ្ចឹងឡើងរបូតដល់ពេលមើលជើងដំបៅ ហាដល់ពេលមើលទៅឃើញសារ៉ុងគាត់ឃើញស្នាមរបកៗឃើញនៅភ្លៅគាត់ប៉ុណ្ណាណីឃើញឡើងក្រហ៊ូរៗៗឡើងប៉ុណ្ណឹងហិ!!

ក៖ គាត់អត់ព្រមប្រាប់មីងណោះ?

ខ៖ ហ្នឹងហើយអត់បានប្រាប់ទេ!!

ក៖អោយបានព្យាបាលទាន់!!

ខ៖ គាត់ថាខ្លាចកូនចៅមើលទៅប៉ះពាល់របស់គាត់ខ្លាចប៉ះដំបៅគាត់ខ្លាចបាបអីអញ្ចឹងណាស់!!ក៖ហ្ហ៎!!ខ៖ បានសុខចិត្តគាត់បានថាអត់ថ្មឹងហ្នឹងហា៎ខ្លួនគាត់ឈឺខ្លួនគាត់អញ្ចឹងហិ!!

ក៖អូយឈឺខ្លាំងណាស់មីងអើយ!!

ខ៖ អញ្ចឹងបានថាគាត់សាហាវណាស់ម៉ែញ៉ុមហា៎!!

ក៖ហ៊ីទ្រាំនោះទ្រំា!!

ខ៖អត់ប្រាប់កូនចៅថាកូនម៉ែដំបៅនេះម៉ែគេវ៉ៃថប់ម៉ែហើយឥឡូវម៉ែដំបៅ! គាត់អត់មានប្រាប់អីបន្តិចសោះ!! ទាល់តែខ្លួនគាត់ស្លាប់ទាល់តែគេបង្វិលអញ្ចេកបានដឹងថាគាត់ឃើញមានដំបៅឡើងប៉ុណ្ណឹងហិ!!ក៖ចំមីងអើយមីង!!ខ៖ហ្នឹងហើយមីអូនឯងមើលអញ្ចឹងហិ!!

ក៖អានិតគាត់ណាស់!!

ខ៖ គាត់អត់ប្រាប់កូនចៅទេ!!គាត់អត់ប្រាប់ទេគាត់ថាខ្លាចកូនចៅខ្ពើមចា៎ គាត់ប្រាប់ថាខ្លាចកូនចៅខ្ពើមទៅឃើញថាលាបថ្នាំលាបអីទៅរោយអោយទៅខ្លាចខ្ពើមដល់ហើយគាត់អត់ប្រាប់ទេ គាត់ទុកខ្លួនគាត់ហ្នឹងឈឺថ្ងៃណាស្លាប់ថ្ងៃណាចាំទៅ ដល់ពេលគាត់ស្លាប់ទៅបានដឹងតើ បានកូនចៅដឹងគ្រប់គ្នា!!បានបងញ៉ុមថាអញ្ចេក ម៉ាអាគ្រូត្រូវគ្រាប់ថាយកទៅអោយចាប់សរសៃមិនចាប់ទៅយកដំបងវ៉ៃអញ្ចឹងណាស់ ជេរ ហើយថាបងញ៉ុមបងញ៉ុមនេះ បងញ៉ុមព្រែកហូរនេះថាបងឯងទៅខឹងគេអីបើយើងរកគេគេមិនមករកយើងឯណាហ្នឹងហើយ បើគាត់និយាយអ៊ីចឹងត្រូវអត់?

ក៖ ចា៎ម្យ៉ាងដែរ!!

ខ៖យើងទៅរកគេ!! ក៖ចា៎!!ខ៖ ហើយគេមិនមែនមករកយើងទេ យើងទៅរកគេអោយកេមើលចាប់ អើរបើយើងទៅរកគេបើយើងមិនទៅរកចាប់សរសៃមិនទៅរកចាប់សរសៃម៉េចទៅយកដំបងវ៉ៃ យកដំបងវ៉ៃយកឬស្សីវ៉ៃអោយឡើងដំបៅឡើងអញ្ចឹង!!ក៖ចា៎!!ខ៖​ហើយបងប្អូនញ៉ុមថាអញ្ចឹងហើយមួយៗថាមិនបាច់ទេ!! បានថាបងមួយទៀតនិយាយអញ្ចេក អើរមិនបាននិយាយទេបើបានគាត់ស្លាប់ហើយ បានគាត់ស្លាប់ហើយបានឃើញនាំគ្នានិយាយ ដល់ពេលគាត់នៅរស់អត់មានអ្នកណាគេនិយាយ!! ចុះបើអ្នកណាគេដឹង អត់អ្នកណាគេដឹង ចា៎បើអត់មានអ្នកណាគេដឹង!!

ក៖ចា៎!!គាត់លាក់!!

ខ៖ ហើយញ៉ុមហា៎ ញ៉ុមបំរើគាត់សព្វគ្រប់អស់ហើយ ចុះឥលូវនៅបងៗ ហើយបងនៅតាវែសនៅភូមិដំណាក់សង្កែមួយ ហើយញ៉ុមនៅជាប់គ្នាអញ្ចឹងហិ នៅបំរើគាត់នោមអញ្ចឹងផ្លាស់សារ៉ុងយកទៅគក់បោកសាប៊ូអីហាលផ្លាស់សារ៉ុងមួយទៀត ហើយគាត់មាឌធំណាស់អូន អូនអើយមាឌធំណាស់!!ក៖ហ្ហ៎!!ខ៖ លើកគាត់៣ ៤នាក់លើកមិនចង់រួច ហើយគាត់ហើម ហើយលើកគាត់ស្លៀកទំរាំបានឈរបានអីទៀតយូរណាស់ ហើយណាហត់មែនទែន!!ក៖ហ៊ី!!ខ៖ ហើយដល់ពេលញ៉ុមទាល់ច្រកខ្លួនញ៉ូម ញ៉ុមអត់មានប្តីប្តីញ៉ុមស្លាប់បាត់ទាល់តែទឹមតែបានប្តីក្រោយរាល់ថ្ងៃនេះញ៉ុមប្រាប់អូនឯងតាមត្រង់!!ក៖ចា៎!!ខ៖ ប្តីញ៉ុមក្រោយ ហើយដល់ប្តីញ៉ុមស្លាប់ ញ៉ុមថាញ៉ុមសល់តែកូន កូនចៅអស់ហើយនៅតែមីមួយពៅគេហ្នឹងញ៉ុមថាហ៊ីអញនៅតែម្នាក់ឯងអញ្ចឹងរកទៅ គេនៅរតនៈគិរីគេជិះឡានមកគេមករកកម្មករ កាត់ផ្កាកៅស៊ូ!!ក៖ហ្ហ៎!!ខ៖ អញ្ចឹងហា៎ កាត់ផ្កាកៅស៊ូហើយនឹងជំរះស្មៅ ដល់ហើយមករក មករកចំផ្ទះញ៉ុមហ្នឹងហិ ចំផ្ទះញ៉ុម ជិះឡានមកទៅ គេមេការហា៎ ដល់ហើយគេសួរថាមានស្រីណាទេ មានស្រីៗទំនេរអត់ រកហៅទៅធ្វើការកៅស៊ូ កាត់ផ្កាកៅស៊ូហើយនឹងជំរះស្មៅ ជំរះស្មៅកៅស៊ូហ្នឹង!!ដល់ហើយញ៉ុមស្មគ្រ័ចិត្តទៅហើយណាស់ហើយឪម៉ែញ៉ុមកំពុងតែឈឺហើយណាស់ គាត់កំពុងឈឺដែរ!!ក៖ហ្ហ៎!!ខ៖ញ៉ុមថាទៅទៅ ញ៉ុអាងបងញ៉ុមនៅជិតហ្នឹងដែរ!!ក៖ចា៎!!ខ៖ ហើយប្អូនញ៉ុមអាមួយពៅពេលហ្នឹងវាអត់ទាន់ស្លាប់វាថាអញ្ចេក ហ៊ីមិនបាច់ឃាត់ទេ ត្រូវរៀបចំដាក់ឥវ៉ាន់ដាក់ខោអាវហើយ ឃាត់បងមួយឃាត់ បងមួយទៀតឃាត់ បងមួយទៀតឃាត់អាប្អូនមួយទៀតឃាត់ដែរ ថាអញ្ចេកអើយមិនបាច់ឃាត់នឹងអាវីទេអាវីថាទៅវាទៅហើយ អាវីវាជំនេះណាស់ថាទៅណាវាទៅហើយឆ្នាស់ចំម៉ាយហើយ ថាអោយញ៉ុមអញ្ចឹងហា៎ ឆ្នាស់ចំម៉ាយហើយកាចណាស់!! បើថាវាចង់ទៅណាហើយទៅហើយមិនបាច់ឃាត់វាទេ មិនបាច់ឃាត់ឃាំងទេ អោយវាទៅអស់តែមួយខ្យល់ទៅ ហ្នឹងអញ្ចឹងហា៎អាមួយពៅថាងាប់ទៅហ្នឹងហា៎!!ក៖ចា៎!!ខ៖ ញ៉ុមទៅអស់មួយខ្យល់ញ៉ុមដំនើរទៅហើយបានក្មួយញ៉ុមមួយទៀតថាអញ្ចេកហ៊ីមិនបាច់ឃាត់គាត់ទេបើឃាត់គាត់មីង មីងឯងទៅធ្វើអី បើមីងឯងអត់ស៊ីមានស៊ីអីញ៉ុមមិនមែនមើលមីងឯងមិនឃើញដែរញ៉ុមមិនហុចអោយ!! ហ៊ីចុះក្មួយអើយក្មួយ មីងអត់ស៊ីក្មួយឯងអោយមីងតែម្តងមួយយាមក្មួយឯងម៉េចអោយមីងរាល់ថ្ងៃ!!

ក៖ ហ្នឹងហើយ!!

ខ៖ មីងចង់ទៅធ្វើការធ្វើងារអ៊ីចឹងបានលុយមកដាក់ហោរប៉ៅហ្នឹងខ្លួនឯង ចង់អីអញ្ចឹងហាមានស៊ីអីទិញខ្លួនឯង ចង់អីទិញស៊ីខ្លួនឯងចុះបើមីងអត់ទៅរកអីអញ្ចឹងអាបាយសំលរអាម្ហូបម្ហាគេអោយតែម្តងមួយយាមទេ!!ណាស់!! ជឿអត់អូន!!

ក៖ចា៎ចា៎!!

ខ៖​ហើយដល់ពេលយើងរកអញ្ចឹងទៅបានលុយបានកាក់មកអញ្ចឹងខ្លួនឯងចង់ទិញខោអាវទិញអីទីញអីអញ្ចឹង ទីញចានឆ្នាំងទិញអីទៅចង់ហូបអីហូបអីមានលុយខ្លួនឯងហើយចុះបើយើងឃ្លានបានលុយឯណាទិញស៊ីយហ៊ានសុំគេហេ៎??ហ្នឹងហើយយើងនិយាយជឿអត់?

ក៖ ចា៎ចា៎!!

ខ៖ ទោះបីកូនក៏មិនហ៊ានហាមាត់សុំកូនសុំទិញស៊ីដែរ!!

ក៖ ត្រូវមីងត្រូវ!!

ខ៖ហ្នឹងហើយ ហើយកូនបើថាម្តាយឃ្លានហើយយូរៗអោយម្តងមួយយាម ចុះបើគេចិញ្ចឹមកូនគេដែរ ហ្ហ៎ហ្នឹងហើយ!!

ក៖ ហ្នឹងហើយនិយាយអ៊ីចឹងត្រូវមីង!!

ខ៖ អញ្ចឹងបានត្រូវហា៎ អញ្ចឹងបានជំនះទៅខ្លួនឯងហា៎ ទៅទៅទៅរហូតដល់ណាដល់ណីអត់ស្គាល់ទេ ទៅបានតែពីរថ្ងៃអានេះអានេះពួកម៉ាក់ញ៉ូមហិបានគេថាហ៊ីអាវីទឹមតែទៅធ្វើការបានប៉ុន្មានថ្ងៃស្គាល់គេស្គាល់ឯង អញនៅបានប៉ុន្មានឆ្នាំអត់មានស្គាល់អាណា!! ចុះបើគេបានសំដី អញ្ចឹងបាននិយាយចេះនិយាយចុះនិយាយអញ្ចឹង រាប់អានថាស្រលាញ់ញ៉ុម គ្រាន់តែថាស្រលាញ់មិនមែនចាត់ទុកធ្វើជាប្រពន្ធហា៎!!គ្រាន់តែស្រលាញ់រាប់អានថាចាត់ទុកញ៉ុមជាប្អូនរបស់គាត់អញ្ចឹងណាស់!!ក៖ចា៎!!ខ៖មេការហ្នឹងហា៎!!ហើយថា

ក៖អ្នកមីងរួសរាយ!!ហ្នឹងហើយ។

ខ៖ ចា៎អញ្ចឹងបានគេថាទឹមតែមក ទឹមតែមកស្គាល់មិនបានកន្លះខែផង ស្គាល់គេស្គាល់ឯងឯងនៅរាប់ឆ្នាំឯងមិនទាន់ស្គាល់អាណា!!អើរមកពីមិនបានមាត់មិនបានក៏អាហ្នឹងមកពីយើងទេ ចេះបើអូនជឿអត់!!

ក៖ជឿ!!

ខ៖ ញ៉ុមបានមាត់បានករ ញ៉ុមឮនិយាយពាក្យនេះនិយាយអញ្ចេះនិយាយចុះ ហើយបើយើងនៅរាប់ឆ្នាំយើងមិនដែលនិយាយរកអាណាមិនបាន!!

ក៖ ម៉េចស្គាល់!!

ខ៖ ចា៎អញ្ចឹងបានតែថាហ្នឹងហា៎!!

ក៖ហ្នឹងហើយ!!

ខ៖ បានស្គាល់អាណា!!

ក៖ហើយញ៉ុមទៅញ៉ុមស្គាល់ញ៉ុមទៅធ្វើការអញ្ចឹងហៅអានេះហៅអានោះហ្ហ៎មានអីគេហូបហៅគេហៅឯងទៅ ហើយបើយើងមានអីហូបស៊ីតែឯងមានស្គាល់អាណា!!

ក៖ ត្រូវមីងត្រូវ!!

ខ៖ហ្នឹងហើយ!!

ក៖ អ៊ីចឹងមីងសំរាប់ម្តាយរបស់អ្នកមីងពេលគាត់នៅពីអើរពេលមីងនៅទូចៗហា៎គាត់រកស៊ីអីគេដែរចិញ្ចឹមមីង ធ្វើស្រែឬក៏មានអីគេធ្វើទៀតទេ?

ខ៖ ចុះបើញ៉ុមអត់ ញ៉ុមរាល់ថ្ងៃ!!

ក៖អត់ទេអត់ទេ ម្តាយមីងហា៎??ខ៖ ហ្ហ៎!!ក៖ ម្តាយរបស់អ្នកមីងដែលស្លាប់ទៅពេលមីងនៅកូនក្មេងនៅប៉ុនៗញ៉ុមនេះហិ!!ខ៖ចា៎!!ក៖ ពេលនៅប៉ុនញ៉ុមនេះហិ!!

ខ៖ អត់ទេកូនញ៉ុមធំៗ ធំៗហើយ!!

ក៖អត់ទេអ្នកមីង ពេលអ្នកមីងនៅក្មេងៗម្តាយរបស់អ្នកមីងគាត់រកស៊ីអីគេដែរអោយមីងធំឡើងអញ្ចឹងណាស់?ខ៖ ចា៎!!ក៖ គាត់ធ្វើស្រែហើយគាត់មានធ្វើអីគេទៀតទេ?

ខ៖ អត់ អត់មានទៀតផង អត់មានចាប់អារម្មណ៍ទៀត តែពេលគាត់ឈឺអ៊ីចឹងទៅ កូនធំៗកូនរកស៊ីចិញ្ចឹមគាត់វិញទេនេះហិ!!ក៖ហ្ហ!!ខ៖​ចា៎ចា៎!!ក៖ អញ្ចឹងពេលមុនគាត់គ្រាន់តែរកស៊ីចិញ្ចឹមដើម្បីអោយរកស៊ីចិញ្ចឹមមីងអីវ៉ាន់ទេ រកស៊ីចិញ្ចឹមកូនៗគាត់ដូចពូអាន ពូអឿនអីវ៉ាន់ហ្នឹងហី?ខ៖ចា៎!!ក៖ហេមិនមែនពូអឿនទេ យាយអឿនម៉ែវិញហើយទេ!!អញ្ចឹងគាត់រកស៊ីធ្វើស្រែ!!

ខ៖ អញ្ចឹងពេលហ្នឹងឈ្មោះហ្នឹងកូនចិញ្ចឹមគាត់កាលគាត់លើកមុននៅ កាលកូនគាត់មិនទាន់ឈឺគាត់ធ្វើការធ្វើអីអញ្ចឹងទៅ កូនមានប្តីមានប្រពន្ធអស់ហើយ​ កាលគាត់មិនទាន់ឈឺគាត់នៅក្មេងដែរ គាត់ទៅវត្តអញ្ចឹងទៅកូនទៅ កូនចៅដល់ពេលថ្ងៃសីលជូនគាត់ទៅមា្នក់១០០០០ ម្នាក់៥០០០អីអ៊ីចឹងទៅចា៎!!ហើយដល់ពេលកូនធំៗអស់ទៅហើយ ដល់ទៅគាត់ ដល់ពេលគាត់ស្លាប់កូនធំៗអស់ហើយ!!កូនមានលុយហុចនេះហុចនោះអញ្ចឹងកូនធ្វើការអញ្ចឹងបើកលុយអោយគាត់ទៅ ២០០០០ ជួនកាលទៅ១០០០០អ៊ីចឹងទៅអាខ្លះគេអត់៥០០០អ៊ីចឹងទៅ!! ហ៊ីអញ្ចឹងគាត់សន្សំៗគាត់ទុកខ្លួនគាត់ដល់ថ្ងៃសីលគាត់ទិញម្ហូបទិញម្ហាទៅវត្ត។

ក៖ ចា៎ហ្នឹងហើយ!!

ខ៖ ហ្នឹងហើយ!!

ក៖អ៊ីចឹងគ្រាន់តែធ្វើស្រែហើយនឹងធ្វើការអីបន្តិចបន្តួចហើយនឹងធ្វើការអី កូនចិញ្ចឹមពេលគាត់រៀងចំណាស់អីទៅដែរហើយអញ្ចឹង!!!!ខ៖ចា៎!!ក៖ អញ្ចឹងឪពុកអ្នកមីងគាត់ឈ្មោះអីគេដែរឪពុក?ឪពុកមុនហា៎!!តាស៊ឹមហា៎មែនទេ?ខ៖ចា៎!!ក៖អីគេស៊ឹម?ចាំត្រកូលគាត់ទេ?

ខ៖ ហ៊ី ស៊ឹម ស៊ឹម អឿន!!

ក៖អត់ទេអត់ទេ ប្រពន្ធឈ្មោះអឿន ឪពុកឈ្មោះស៊ឹម(ម្តាយគាត់ឈ្មោះអឿន ឪពុកគាត់ឈ្មោះស៊ឹម)?ខ៖ចា៎!!ក៖ តតែអត់ចាំត្រកូលតាស៊ឹមទេហី ដូចមីងឆេង វី ដល់ពេលតាឈ្មោះស៊ឹមតែអីគេស៊ឹមហ្នឹង?

ខ៖ ចា៎!!ចាំមើលហាគាត់បានប្តីក្រោយឈ្មោះតាឆេង ឆេងហ្នឹងប្រពន្ធគាត់ឈ្មោះស៊ឹមប្រពន្ធក្រោយប្រពន្ធគាត់ប្តីគាត់ហ្នឹងហាឈ្មោះស៊ឹម ដល់តែឥឡូវប្តីគាត់ហ្នឹងស្លាប់បាត់ហើយ ស្លាប់បាត់តែមានកូន កូនគាត់បីនាក់ស្រីៗ កូនស្រី៣នាក់ហ្នឹងហា៎ កូនចុងម៉ែញ៉ុមហ្នឹងហា៎!!

ក៖ ហ្ហ៎អ៊ីចឹងតាឆេងហ្នឹងនៅសល់ទៀត?

ខ៖ កូនតាឆេងហ្នឹងហា៎ ចា៎!!មានកូនស្រី៣នាក់សព្វថ្ងៃហ្នឹងហិ ៣នាក់មានប្រពន្ធមានប្តីអស់ហើយ!!ក៖ចា៎!!ខ៖មានប្តីហើយអស់ហើយ។

ក៖អ៊ីចឹងឪពុករបស់អ្នកមីងមិនមែនឈ្មោះតាឆេងទេ តាស៊ឹម តាឆេងហ្នឹងឪពុកក្រោយទេ?

ខ៖ចា៎!!ឪពុកក្រោយ!!

ក៖អញ្ចឹងដោយសារតាស៊ឹមស្លាប់បានគាត់យកប្តីមួយទៀត?

ខ៖ ចា៎!!ហ្នឹងហើយបានពីជំនាន់អាពត។ក៖ហ្ហ៎!!ខ៖ ហ្នឹងហើយបានពីជំនាន់អាពត តែគាត់បានកូនមួយដែរហា៎ បានកូនមួយហ្នឹងបានតាឆេងហ្នឹងហា៎!!តែបានកូនដែរ តែពេលគាត់ទៅលើកទំនប់ លើកទំនប់ជីកទំនប់ជីកប្រឡាយតាមស្រុកយើងនេះហិ ទំនប់យើងសព្វថ្ងៃនេះហិ គាត់លើកទំនប់រែកដីរែកអីនេះហិមកបណ្តោយទៅ អត់បានអត់មានអត់នៅទាល់តែរហូតទាល់តែគាត់ចាស់ងាប់ហ្នឹងហិ!!ចា៎!!

ក៖ ហ្ហ៎អញ្ចឹងជាមួយតាឆេងអត់មានបានកូនអីមួយគ្រាប់ទេ!!

ខ៖ ចា៎ហ្នឹងហើយ!!

ក៖បានតែជាមួយតាស៊ឹម។

ខ៖ បានតែមានតែអត់នៅ។

ក៖ មីងចាំឪពុកមីងថាថីបានតាស៊ឹមស្លាប់អត់?ឪពុកមីងតាស៊ឹមហ្នឹងហា៎ថីបានស្លាប់?

ខ៖ មើលតាស៊ឹមហ្នឹងហា៎ កុំអីបានតែស្លាប់ហ្នឹងហេ អញ្ចេកកាលហ្នឹងនៅពីតូចៗញ៉ុមអត់សូវចាប់អារម្មណ៍គាត់ឈឺ ជំនាន់ហ្នឹងជំនាន់អាពតអាពតវ៉ៃ។

ក៖​ហ្ហ៎អ៊ីចឹងអាពតសម្លាប់តាទេអ៊ីចឹង?

ខ៖ ចា៎!!អាពតវ៉ៃ អញ្ចេកញ៉ុមដឹងដែរដឹងអាពតវ៉ៃញ៉ុមដឹងខ្លះៗដែរហា៎!!ក៖ចា៎!!ខ៖ មីអូនហានៅទូចៗដឹងខ្លះដែរ!!យើងអញ្ចឹងផ្ទះអញ្ចឹងហា៎ ជញ្ជាំងៗជាប់ៗៗអញ្ចឹងហា៎ញ៉ុមថាដល់ពេលជំនាន់អាពតហ្នឹងគេហៅគាត់ទៅណា គាត់ទៅណាទេញ៉ុមភ្លេចទៅគេហៅគាត់មិនដឹងទៅណាទេ ដល់ពេលហើយចេញទៅចេញទៅផ្ទះមុខផ្ទះមានភក់។ក៖ចា៎!!!ខ៖មានភក់អាពតចេញមក!!ក៖ហ៊ី!!ខ៖ចេញមកគេសួររក សួរគាត់ថាអើយមានស្គាល់ប្រធានភូមិអត់?ហើយតែគាត់អត់ហ៊ានប្រាប់គាត់ថាទុកចិត្តខ្លួនគាត់ថាអត់ហ៊ានប្រាប់ហា៎គាត់ថាហ៊ីញ៉ុមអត់ដែលស្គាល់ទេ ហ៊ីនិយាយបានមួយម៉ាត់ពីរ មួយម៉ាត់ពីរវាចាប់បានវាវ៉ៃ វាជាន់កប់ភក់ទៅ !!

ក៖ ហើយស្លាប់នៅហ្នឹងទៅ?

ខ៖ កប់ភក់ ដល់ពេលហើយអត់ទាន់ងាប់ទេណាស់ សម្លាប់គាត់អត់ទាន់ងាប់ទេ !!ក៖ហ្ហ៎!!ខ៖ ដល់ពេលនៅផ្ទះបានប្រហែលប៉ុន្មានគាត់ស្លាប់ទៅគាត់ស្លាប់អញ្ចឹង!!ក៖ហ្ហ៎!!ខ៖ចា៎!!

ក៖ វាវ៉ៃខ្លំាងណាស់ដែរហ្នឹងមីង!!ខ៖ចា៎!!ក៖ ពួកអាហ្នឹងមានទៅថ្នមដៃអី!!

ខ៖ចា៎! ចា៎វ៉ៃហើយហ្នឹងបានស្លាប់ហ្នឹង!ញ៉ុមដឹងដែរញ៉ុមដឹងពីអញ្ចឹង ដឹងខ្លះៗដែរ!!

ក៖ ហ្ហ៎អ៊ីចឹងបានយាយជួបតាឆេង ដូចថាប្តីស្លាប់ហើយតែគ្រាន់តែថាជួបតាឆេងនៅក្នុងជំនាន់ប៉ុល ពតទៀតទៅ?

ខ៖ ចា៎!!ក៖ហ្ហ៎!!ខ៖ ហើយដល់ពេលគាត់ស្លាប់បានពេលហើយទាល់តែជំនាន់អាពត គេបានលើកទំនប់លើកអីបានគាត់បានតាឆេងហ្នឹងក្រោយទៀត!!ក៖ចា៎!!ខ៖តាឆេងក្រោយហ្នឹង!!

ក៖ មីងស្រលាញ់ឪពុកតាស៊ឹមហ្នឹងអត់?មុននឹងគាត់ស្លាប់ហ្នឹងគាត់ជាមនុស្សល្អទេតាស៊ឹមហ្នឹង?

ខ៖ ហ៊ីគាត់មិនដឹងម៉េចផង សួរញ៉ុមញ៉ុមអត់សូវដឹងដែរ!!

ក៖ អត់ចាំទេហេ ?អត់ចាំក៏អត់អីដែរ!!ហើយពេលបានតាឆេងមក តាឆេងចិត្តល្អអ្នកមីងដែរតើហេ ឪពុកអ្នកមីងក្រោយ!!

ខ៖ គាត់ល្អ!! កូនចៅគាត់គាត់អត់សូវរវីរវល់ទេណាស់ មករវីរវល់កូនចៅញ៉ុមនេះ កូនចៅម៉ែញ៉ុមនេះទាំងអស់!!

ក៖ ដោយសារចិត្តបានទេហី?ដូចរបៀបថាចិត្តបានជាមួយគាត់បានគាត់រវល់ជាមួយច្រើន!!អញ្ចឹងមីងណោះ?

ខ៖ ចា៎ហ្នឹងហើយ!!

ក៖​ដោយសារពួកគាត់ជាមនុស្សល្អ។

ខ៖ ពេលម៉ែ ពេលម៉ែញ៉ុមស្លាប់បាត់ហ្នឹង គាត់នៅវត្តនៅវត្ត​ នៅវត្តកាន់សីលនៅវត្តនៅវត្តបំរើលោកទៅ បំរើទឹកក្តៅទឹកអីអញ្ចឹងទៅណាស់!!ហើយព្រឹកឡើងម៉ោង៤គាត់ធាក់កង់ទៅផឹកកាហ្វេ ផឹកកាហ្វេផឹកអីនៅព្រែកហូរអ៊ីចឹងណាស់ ហើយគា់តមកវិញ គាត់រៀបចំដាំទឹកក្តៅហើយអញ្ចឹងពេលលគាត់មកវិញគាត់ងើបហើយគាត់ងើបដាំទឹកក្តៅទឹកអីអញ្ចឹងប្រគេនលោកប្រគេនអីហើយបានគាត់ដាក់ប៉ាន់លោកអញ្ចឹងបានគាត់ជិះកង់ទៅផឹកកាហ្វេ កាហ្វេគាត់ខ្វះអីគាត់អត់ផឹកគាត់ចង់ទៅផឹកកាហ្វេនៅផ្សារ!!

ក៖ ដើម្បីមានគ្នាមានអីព្រូកប្រាជ្ញអីអញ្ចឹងទៅណេះអ្នកមីងណេះ?

ខ៖ ហើយដល់ពេលគាត់មកវិញគាត់មកទៅ ដល់ពេលម៉ែញ៉ុមស្លាប់គាត់ហ្នឹងគាត់មកតែកូនចៅម៉ែខាងញ៉ុមទេ កូនចៅគាត់៣នាក់គាត់អត់មានរវីរវល់អីគេទេ!!ដល់ពេលយូរៗទៅដល់ពេលគេស្អីៗមានអីមានអីបន្តិចបន្តួចគាត់យកមកណេះហើយ!!មកអោយកូនយកអោយបងញ៉ុមនេះ បងញ៉ុមបងគេបង្អស់នេះហិ!!ក៖ចា៎!!ខ៖ ហើយដល់ហើយបងញ៉ុមយកមកចែកប្អូនចែកអីទាំងអស់ទៅ ដល់ពេលឥឡូវម៉ែញ៉ុមស្លាប់បានយូរៗទៅគាត់ទៅខាងកូនគេវិញទៅ ឥឡូវខាងកូនម៉ែញ៉ុមគាត់មិនសូវរវីរវល់ទេឥឡូវហ្នឹងហ្ហ៎!!ក៖ហ្ហ៎!!ខ៖ តែដល់ពេលថ្ងៃចូលឆ្នាំចូលខែ ញ៉ុមថ្ងៃចូលឆ្នាំហ្នឹងហិភ្ជុំហ្នឹងហិ ញ៉ុមជូនគាត់១០០០០ ១០០០០អើរបងៗញ៉ុមទៀត ២០០០០ ២០០០០ ញ៉ុមអត់សូវមានលុយញ៉ុមជូនគាត់១០០០០ ១០០០០។

ក៖ ហ្នឹងតាមសទ្ធាយើងទៅមីងណោះ?ខ៖ចា៎!!ក៖អញ្ចឹងអ្នកមីងសំរាប់យាយ ជីដូនជីតាខាងមីងអ្នកមីងស្គាល់ទេយាយហា៎!!ខ៖ចា៎!!ក៖ យាយរបស់មីងមីងស្គាល់ទេ?ខាងម៉ែ?

ខ៖ យាយខាងប្តីគាត់ហ្នឹង?យាយខាងឪពុកញ៉ុមហេ?

ក៖ទាំងខាងពុកទាំងខាងម៉ែមានស្គាល់អ្នកណាគេអត់?

ខ៖ ញ៉ុមអត់ស្គាល់ ញ៉ុមអត់ស្គាល់ទេ!!ក៖ ហ្ហ៎!!ខ៖ ញ៉ុមអត់សូវស្គាល់!!

ក៖ កើតមកអត់ទាន់តាទាន់យាយទេអញ្ចឹងហេ?

ខ៖ ញ៉ុមស្គាល់តែយាយ តែយាយខាងម៉ែញ៉ុមហ្នឹង!!យាយញ៉ុម ញ៉ុមអត់ស្គាល់ផង ញ៉ុមស្គាល់តែមុខតែញ៉ុមអត់ភ្លេចឈ្មោះ!!ភ្លេចឈ្មោះ!!ក៖ហ្ហ៎!!ខ៖ភ្លេចឈ្មោះហើយ។

ក៖ ពេលហ្នឹងកើតមកទាន់គាត់នៅរស់ទៀត?ខ៖ ចា៎!!ក៖ មានដែលទៅលេងគាត់អីអត់?

ខ៖ ឥឡូវគាត់ស្លាប់ហើយញ៉ុមប្រាប់យាយខាងម៉ែញ៉ុមហ្នឹង !!ក៖ចា៎!!ខ៖ ញ៉ុមនៅតូចហ្នឹងគេចំបក់សង្គ្រាមហ្នឹងម៉ែញ៉ុមគេនាំគ្នារត់នៅកន្លែងនេះនេះហិ នៅកន្លែងឡឥដ្ឋនេះ ឡឥដ្ឋញ៉ុមនៅតូច ញ៉ុមនៅតូចដែរទេ ញ៉ុមនៅទូចណាស់ ហើយថាទឹមតែប៉ុន្មានឆ្នាំទេ តែគ្រាន់តែថាញ៉ុមចេះដឹងហា៎!!ដល់ហើយម៉ែញ៉ុមថា​ យាយញ៉ុមថាអញ្ចេកកូនៗ ប្រាប់ម៉ែញ៉ុមអញ្ចឹង កូនៗអោយហ្អែងអោយទៅជាមួយម៉ាក់អោយទៅជាមួយអញទៅអញគ្រាន់តែបំរើគ្រាន់បុកស្លាបុកអី ហើយម៉ែញ៉ុមថាហ៊ីយកអាវីមួយយកទៅអញ្ចឹង ដល់ហើយញ៉ុមទៅ នៅវត្តតាំងរនាមនេះ គេគៀរ ញ៉ុមនៅបានប្រហែលប៉ុន្មានទេប៉ុន្មានអាទិត្យគ្រាប់បាញ់សង្គ្រាម សង្គ្រាមទៀតរត់ហើយកូនធម៌គាត់ហ្នឹងហា៎ កូនធម៌គាត់បងម៉ែ កូនធម៌ម៉ែញ៉ុមហ្នឹងហា៎ទៅយកញ៉ុម ទៅយករហូតដល់វត្តតាំងរនាមហ្ហ៎!! ថាយាយយាយម៉ែអោយយកអាវីទៅវិញ ថាអញ្ចឹងណាស់ ថាម៉ែអោយយកអាវីទៅវីញយាយម៉ែគាត់ហ្នឹងថាអញ្ចេកហ៊ីអោយអាវីនៅជាមួយអញហើយយកវីញ ហ៊ីយកយកទៅអញកាត់កាលចោលហើយមិនថាជាជីដូនជីតាណាទេ យាយតាយាយចៅណាទេបើថាអោយមកអញមួយហើយយកទៅវិញមួយយកទៅ!!

ក៖​យាយខាងម៉ែហ្នឹងហេ?

ខ៖ យាយខាងគាត់ហ្នឹងហាយាយខាងម៉ែគាត់ហ្នឹងហា៎!!ថាហ៊ីបានអោយមួយហើយបានតាមមកយកវិញហ៊ីឥឡូវយកទៅអញអត់គ្មានយាយដូនឯណាទេ!!យាយជីដូនយាយចៅណាទេ កាត់កាលចោលហើយ អញ្ចឹងហិ បានប៉ុន្មានទេ បានញ៉ុមមកដល់ផ្ទះ ស្អែកឡើងឮថាគេគៀរ គៀរគាត់ធ្លាក់ទៅក្រោមបាត់ទៅបាត់ស្រមោលគាត់ទៅ!!ក៖ហ្ហ៎!!ខ៖ចា៎ចា៎បាត់ស្រមោលទៅ!!

ក៖ ហ្ហ៎អញ្ចឹងយាយប្រហែលជាគាត់ស្លាប់!!

ខ៖ មិនដឹងនៅដល់ណាដល់ណី!!ពេលយើងនៅស្រុកស្រួលប្រួលយើងនៅតាមស្រុកតាមទេសដឹងអត់លឺសូរដំណឹងគាត់នៅឯណា។

ក៖ ក៏បាត់គាត់ឈឹងអ៊ីចឹងទៅ!!

ខ៖ មានតែបាត់ មានតែងាប់បាត់ហើយ!!ពេលគេគៀរទៅហ្នឹង!!

ក៖ ចុះតាអីវ៉ាន់មានចំាអីគេទេ??តា?

ខ៖ តាខាងប្តីគាត់ហ្នឹងស្លាប់តាំងពីគាត់ពីគាត់នៅជំនាន់សង្គមហ្ហ៎!!ក៖ហ្ហ៎!!ខ៖ ចា៎!!

ក៖ ហ្ហ៎អញ្ចឹងពេលមុនសម័យសង្គ្រាមហ្នឹងទៀត!!

ខ៖ ចា៎ស្លាប់តាំងពីជំនាន់សង្គមហ្នឹងប្តីគាត់ហ្នឹង!ញ៉ុមចាំខ្លះដែរពេលញ៉ុមនៅទូចៗ!!

ក៖ហ្នឹងហើយ!!

ខ៖ ញ៉ុមធ្លាប់នៅជាមួយគាត់អញ្ចឹងទៅ ដល់ពេលយូរៗញ៉ុមធ្លាប់ជាញ៉ុមនឹកឃើញគាត់ម្តងៗចេះតែនឹកឃើញចាំដែរ ដល់ពេលអញ្ចឹងញ៉ុមអត់ចាំទាំងអស់!!!

ក៖ ចា៎ហ្នឹងហើយ!!

ខ៖ ចា៎ញ៉ុមអត់ចាំទាំងអស់!!

ក៖ សូម្បីតែញ៉ុម!!ខ៖ចា៎!!ក៖ ក៏អត់សូវចាំពីយាយតាញ៉ុមច្រើនប៉ុន្មានដែរ!!

ខ៖ ចា៎យើងនៅតូចៗដែរពេលជំនាន់អាពត ពេលជំនាន់សង្គមយើងនៅទូចៗដែរ !!ក៖ចា៎!!ខ៖ ញ៉ុមចំាដែរហ្នឹង!!ចាំខ្លះៗតែអត់ចាំទាំងអស់!!ក៖ចា៎!ខ៖ ដល់ពេលបែកទៅមិនដឹងទៅណាមកណាហើយដល់ពេលសាររើពេលគេស្រុកស្រួលប្រួលទៅនៅតាម ដល់ពេលហើយទៅរកនៅតាមវត្តិគោករនាម ហា៎គោករមៀតនេះហិ ហើយបានគេថាហើយគេបានសាររើថាសុខស្រួលប្រួលវិញហើយ ទៅនៅតាមស្រុកតាមទេសវិញទៅ ណានៅភូមិណា ណានៅភូមិណានៅវិញទៅបានមកភូមិឯងវិញហិ!!ក៖ ចា៎!!ខ៖ ចា៎បានមករត់មកនៅភូមិខ្លួនឯងវិញនៅភូមិដំណាក់សង្កែទើរតែឥឡូវហ្នឹងហិ!!

ក៖ ក៏ត្រលប់មកនេះវិញអញ្ចឹងទៅ!!ខ៖ហ៊ី!!ក៖ ហើយចុះមីងបងប្អូនមីងមានដែលមានអ្នកណាគេធ្លាប់ទៅរស់នៅប្រទេសខាងក្រៅអីឬក៏ទៅធ្វើការនៅក្រៅប្រទេសក្រៅពីស្រុកខ្មែរយើងហ្នឹងទេ?មានដែលទៅធ្វើការនៅថៃមានដែលទៅធ្វើការនៅស្រុកក្រៅអីណាអត់?

ខ៖ អត់ អត់មានដែលដើរទៅណាមកណា ដល់ពេលចេញពីហ្នឹងមក មកនៅហ្នឹងជាប់រហូត!!

ក៖ បងប្អូនអត់មានអ្នកណាទៅណាណាហេ?

ខ៖ ចា៎នៅហ្នឹង!!

ក៖ នៅជុំគ្នា?

ខ៖ នៅជុំគ្នាហ្នឹងម៉ងអត់មានទៅណាមកណា អត់មានបងប្អូនណានៅឆ្ងាយទេ។ក៖ចា៎!!ខ៖ ដល់តែឥឡូវហ្នឹងមានដែលនៅឆ្ងាយមានតែកូនចៅញ៉ុមអាមួយនៅយ៉ុងវ៉ា អាមួយទៀតនៅស្អីគេនេះកំពង់ចាម!!ក៖ចា៎!!ខ៖កំពង់ចាមញ៉ុមហ្នឹងនេះ!!ក៖ចា៎!ខ៖ នៅឥឡូវនៅសព្វថ្ងៃហ្នឹងហិ!!

ក៖ ចា៎ឆ្ងាយដែរ!!

ខ៖ ដល់កូនម៉ែញ៉ុមអត់មានអ្នកណានៅឆ្ងាយនៅជុំគ្នា ជុំគ្នាហ្នឹងគ្រាន់តែថារំលងផ្ទះមួយពីរដល់ រំលងផ្ទះមួយពីរដល់ !!ក៖ហ៊ិ!!ខ៖ ចា៎នៅជុំគ្នាអញ្ចឹង!!ហ៊ី!!ក៖អូខេ!!ខ៖ ប៉ុន្តែឥឡូវអូនអើយយើងអស់ណាស់ រាល់ថ្ងៃជួលផ្ទះគេ ផ្ទះញ៉ុមអូនឯងចាំមើលផ្ទះនោះ ផ្ទះញ៉ុមសព្វថ្ងៃហ្នឹងហា៎បាក់ ព្រោះអញ្ចេកគេចាក់ផ្លូវហា៎គេអោយខិតចុះខិតឡើងបងញ៉ុម បងញ៉ុមហា៎ បងខ្ញុំហ្នឹងអោយខិតចុះខិតឡើង ប៉ាងសីរ៉ូសចុះរ៉ូសឡើងរ៉ូសតែពីក្រោយដល់ពេលគេអោយរូសមកមុខរូសមកមុខ គ្រាន់តែរ៉ូស៣សារ ហើយប៉ាងសីគ្រាន់តែស្នាមក្បាលដែកគោល ប្រហោង ប្រហោងក្បាលដែកគោល ចុះប៉ាងសីគាស់ចុះគាស់ឡើងមិនប្រហោងក្បាលដែកគោល!!ក៖ចា៎!!ខ៖ ដល់ហើយជាប់ហ្នឹង ដល់តែឥឡូវបាក់បែកអូនឯងមើលពីមុនទៅធ្លុះធ្លាយដល់ក្រោយហ្ហ៎!!

ក៖អាផ្ទះនេះហ្នឹងមែនហិ?

ខ៖ ហ្នឹងគេហ្នឹងមិនដឹងនៅណាទេ ផ្ទះ!!ក៖ហ្ហ៎!!ខ៖ ផ្ទះហ្នឹងកាលមុនគេនៅហ្នឹងហា៎ញ៉ុមនៅណោះផ្ទះហ្នឹងគេចងករងាប់!!ក៖អូ!!ខ៖ប្តីផឹកណាស់ ប្តីផឹកហើយចេះហើយប្រពន្ធធ្វើក្រចកដៃក្រចកជើងប្រពន្ធ ប្រពន្ធធ្វើក្រចកដៃក្រចកជើងហើយកូនប៉ុន្មានទេ ខ្មៅ ប្រពន្ធហ្នឹងឈ្មោះមីខ្មៅ!!រាល់ថ្ងៃវាផឹកស៊ីវាផឹកស៊ីអញ្ចឹងៗ ហើយដល់ហើយវាដូចម៉េចវាចងករ វាចងករងាប់ ខាងនេះគេចងករងាប់ដែរនេះញ៉ុមនៅប្រលោះគេនេះហិ!!

ក៖ ហ៊ីអានិតណាស់!!

ខ៖ អាផ្ទះគេនេះនោះ!!អាផ្ទះហ្នឹងចងដែរ ចងករងាប់ដែរ!ក៖ចា៎!!ខ៖មានប្រពន្ធកូន៣កូន៤ហើយ។

ក៖អញ្ចឹងសងខាង អ្នកជិតខាងមីងពេលមុនសុទ្ធតែអ្នកចងករស្លាប់មីងណោះ?

ខ៖ តែស្លាប់អស់យូរហើយ ស្លាប់មិនដឹងទៅចាប់ជាតិទៅនៅណាទៅនៅណីអីអស់ហើយ វាអត់ ឥឡូវញ៉ុមអត់ ញ៉ូមអត់ខ្លាចទេ ញ៉ុមងើបម៉ោង៤ញ៉ុមងើបងើបដើរទៅផ្ទះកូន មកវិញនៅផ្ទះកូន មកវិញបោសដីបោសអីបបរអោយគេហូបអញ្ចឹងព្រលឹមឡើងគេទៅធ្វើការ ម៉ោង៤ងើប ម៉ោង៤ងើបហើយអត់ខ្លាចទេ!! ម៉ោង៤ងើបបើបត់ជើងញ៉ុមបើភ្លើងបំភ្លឺបង្គន់។ក៖ចា៎!!ខ៖​ដល់ពេលចូលមកបិត បិតទ្វារម៉ោង៤ងើបដើរទៅញ៉ុមអត់ដែលចេះខ្លាចអីគេទេ!!ព្រោះចងករមិនមែនទឹមតែឥឡូវឥលូវណាប៉ុន្មានឆ្នាំប៉ុន្មានវាងាប់និស្ស័យអស់ហើយ!!

ក៖​ហ្នឹងហើយវាសាបវារលៀបលែងមានខ្មោចលងទៀតហើយហេ?

ខ៖ចា៎!!វាអស់ជាតិអស់ចូវអីហើយវាចាប់ជាតិទៅណាទៅនៅណីអស់ហើយ!!

ក៖ ចា៎ហ្នឹងហើយ!!

ខ៖ គ្រាន់តែសងខាងហ្នឹង សងខាងហ្នឹងសុទ្ធតែចងករ!!ផ្ទះហ្នឹងគេរ៉ូសអស់ចោល ប្រពន្ធគេទៅនៅផ្ទះខាងម៉ែគេនៅព្រែកហូរហ្ហ៎!! ហើយផ្ទះនេះមិនដឹងនៅណា បាត់ស្រមោលមិនដឹងទៅឯណាទេ!!ក៖ចា៎!ខ៖តែនេះពាងរបស់គាត់ពាងម្ចាស់ផ្ទះហ្នឹងគេអោយប្រើបងគេអោយប្រើ ប្រើទៅ នៅតែផ្ទះហ្នឹងស្នាមគេគាស់អីអស់ហើយប្រហោងផ្លុងហ្នឹងហ្ហ៎!!ក៖ចា៎!!ខ៖ ញ៉ុមអត់ខ្លាចទេ ញ៉ុមនៅម្នាក់ឯងម៉ោង៤ញ៉ុមចេញទៅក្រៅហើយ អាខ្លះឃើញអញ្ចឹងគេអត់ខ្លាចគេឃើញស្រមោល ឃើញមនុស្ស អត់ឃើញខ្មោចតែឃើញផ្ទះគេខ្លាចហា៎!!

ក៖​ហ្នឹងហើយ !!

ខ៖ ប៉ុន្តែញ៉ុមអត់ខ្លាចម៉ង!!ប៉ុនពេលដែលប្តីញ៉ុមស្លាប់ហា៎ ស្លាប់យប់ហ្នឹងហា៎ បងញ៉ុមទិញប៊ីយ៉ែរប៉ុន្មានកេសប៉ុន្មានកានអោយផឹកស៊ីទៅដល់៣ ៤ ៥ថ្ងៃហ្ហ៎!!ហើយហើយអោយយាមអោយកំដរញ៉ុមខ្លាចថាញ៉ុមខ្លាច ហើយបងញ៉ុមសួរថាអញ្ចេកឥឡូវអាវីឯងខ្លាចអត់?ញ៉ុមថាអត់ខ្លាចទេ !! អញ្ចឹងអត់ខ្លាចអញអោយគេទៅផ្ទះហើយ គ្រាន់តែកំដរគេប៉ុន្មានថ្ងៃអស់ស្រាឡើងប៉ុន្មានកានហើយ។

ក៖ ចា៎អញ្ចឹងអរគុណច្រើនអ្នកមីងសំរាប់ការសំភាសន៍អំពីជីវប្រវត្តិរបស់អ្នកមីងក៏ដូចជាបងប្អូនដូនតាអញ្ចឹងណាស់អ្នកមីង!!

ខ៖ ចា៎ចា៎!!

ក៖ ចា៎អរគុណ។